pythainlp/thai-wiki-dataset-v4 huggingface dataset:
ฟุตบอลในประเทศอาร์เจนตินา

ฟุตบอลในประเทศอาร์เจนตินา เป็นกีฬาที่ได้รับความนิยมมากที่สุดของประเทศ โดยเป็นหนึ่งในประเทศที่มีผู้เล่นมากที่สุด (2,658,811 คน ซึ่งแบ่งเป็น 331,811 คนที่ได้ทำการจดทะเบียน และ 2,327,000 คนที่ไม่ได้ทำการจดทะเบียน; กับ 3,377 สโมสร และเจ้าหน้าที่ 37,161 คน โดยอิงข้อมูลจากฟีฟ่า) และเป็นกีฬาสันทนาการที่ได้รับความนิยมมากที่สุด โดยมีผู้เล่นตั้งแต่วัยเด็กถึงวัยชรา ร้อยละของชาวอาร์เจนตินาประกาศถึงความภักดีต่อสโมสรฟุตบอลอาร์เจนตินาเป็นจำนวนถึง 90 เปอร์เซนต์
ฟุตบอลได้รับการแนะนำให้รู้จักในประเทศอาร์เจนตินาในช่วงครึ่งหลังของคริสต์ศตวรรษที่ 19 โดยผู้อพยพชาวอังกฤษที่บัวโนสไอเรส และได้มีการจัดการแข่งขันลีกอาร์เจนตินาครั้งแรกขึ้นใน ค.ศ. 1891 นับเป็นลีกที่มีความเก่าแก่ที่สุดเป็นอันดับสามของโลก (นับตั้งแต่บริเตนใหญ่และเนเธอร์แลนด์) ส่วนสมาคมฟุตบอลอาร์เจนตินา (อาฟา) ได้รับการก่อตั้งขึ้นใน ค.ศ. 1893 และเป็นสมาคมฟุตบอลแห่งชาติที่มีความเก่าแก่ที่สุดเป็นอันดับแปดของโลก
ฟุตบอลทีมชาติอาร์เจนตินาเป็นหนึ่งในแปดทีมชาติที่เคยชนะการแข่งขันฟุตบอลโลก โดยสามารถทำได้ใน ค.ศ. 1978 และ 1986 รวมทั้งได้ตำแหน่งรองชนะเลิศใน ค.ศ. 1930 และ 1990 ทีมนี้ยังชนะการแข่งขันระดับแถวหน้า ดังรายการโกปาอาเมริกาถึงสิบสี่สมัย รวมถึงคอนเฟเดอเรชันส์คัพใน ค.ศ. 1992 ส่วนฟุตบอลโอลิมปิกทีมชาติอาร์เจนตินาเคยได้รับรางวัลสองเหรียญทอง (ใน ค.ศ. 2004 และ 2008) ในขณะที่รุ่นอายุไม่เกิน 20 ปี ได้เคยชนะการแข่งขันฟุตบอลโลกเยาวชนอายุไม่เกิน 20 ปี มาแล้วถึงหกสมัย ส่วนการแข่งขันในระดับสโมสร ทีมสโมสรจากอาร์เจนตินายังชนะการแข่งขันฟุตบอลชิงแชมป์สโมสรโลกได้มากที่สุด (9 สมัย) และมากที่สุดในโกปาบีเบร์ตาโดรีช (22 สมัย)
สำหรับฟุตบอลหญิงได้มีการแข่งขันลีกแห่งชาติตั้งแต่ ค.ศ. 1991 ซึ่งคือรายการกัมเปโอนาโตเดฟุตโบลเฟเมนิโน นอกจากนี้ ฟุตบอลหญิงทีมชาติอาร์เจนตินายังได้รับการคัดเลือกเข้าสู่การแข่งขันฟุตบอลโลกหญิงครั้งแรกใน ค.ศ. 2007 และชนะการแข่งขันฟุตบอลหญิงชิงแชมป์อเมริกาใต้ (ซึ่งเป็นการแข่งขันระดับสูงสุดของทวีป) ครั้งแรกใน ค.ศ. 2006
ส่วนด้านฟุตซอล ทีมชาติอาร์เจนตินาได้เป็นแชมป์อาเอเมเอเฟ ฟุตซอลเวิลด์คัพ ใน ค.ศ. 1994 รวมถึงได้เข้าแข่งขันฟุตซอลชิงแชมป์โลกของสหพันธ์ฟุตบอลระหว่างประเทศ โดยได้อันดับสี่ในฟุตซอลชิงแชมป์โลก 2004 ทีมชาติอาร์เจนตินายังชนะการแข่งขันฟุตซอลโกปาอาเมริกาใน ค.ศ. 2003 นอกจากนี้ ทีมชาติอาร์เจนตินายังได้เป็นแชมป์โลกฟุตซอลสำหรับคนพิการทางสายตาใน ค.ศ. 1998
ทีมชาติอาร์เจนตินายังชนะการแข่งขันฟุตบอลชายหาดชิงแชมป์โลก โดยมีผลงานที่ดีที่สุดคืออันดับสามใน ค.ศ. 2001
ฟุตบอลโลก 2014 รอบชิงชนะเลิศ

ฟุตบอลโลก 2014 รอบชิงชนะเลิศ กำหนดแข่งขันในวันที่ 13 กรกฎาคม ค.ศ. 2014 ที่มารากานัง ในรีโอเดจาเนโร ประเทศบราซิล เพื่อตัดสินหาทีมชนะเลิศของการแข่งขันฟุตบอลโลก 2014
การแข่งขันรอบชิงชนะเลิศเป็นการแข่งขันระหว่างเยอรมนีและอาร์เจนตินา นัดนี้ได้ย้อนเหตุการณ์ที่ทั้งสองทีมเคยพบกันมาแล้วถึงสองครั้งด้วยกัน (ในรอบชิงชนะเลิศปี 1986 และปี 1990) และเหตุการณ์นี้กลายเป็นการซ้ำรอยฟุตบอลโลกรอบสุดท้ายที่ผ่านมา
เยอรมนีได้เข้าชิงชนะเลิศฟุตบอลโลกเป็นครั้งที่เจ็ด (หกครั้งในนามเยอรมนีตะวันตก ตั้งแต่ปี 1954 ถึง 1990), ชนะเลิศสามครั้ง (1954, 1974, 1990) และรองชนะเลิศสี่ครั้ง (1966, 1982, 1986, 2002); ในขณะที่อาร์เจนตินาได้เข้าชิงชนะเลิศมาแล้วสี่ครั้ง, ชนะเลิศสองครั้ง (1978, 1986) และรองชนะเลิศสองครั้ง (1930, 1990)
ในรอบรองชนะเลิศ เยอรมนีชนะบราซิล 7–1 ประตู และอาร์เจนตินาชนะด้วยการยิงลูกโทษในเกมที่พบกับเนเธอร์แลนด์ (0–0 หลังต่อเวลาพิเศษ)
เยอรมนีชนะเลิศการแข่งขันฟุตบอลโลก 1-0 หลังต่อเวลาพิเศษ จากการทำประตูของ มารีโอ เกิทเซอ ทำให้เยอรมนีคว้าแชมป์ฟุตบอลโลกสมัยที่สี่มาครอบครองได้สำเร็จ นับเป็นแชมป์ครั้งแรกหลังการรวมประเทศเยอรมนี
ภูมิหลัง.
ทั้งสองทีมเคยพบกันมาแล้วทั้งสิ้น 20 นัด ผลคือ เยอรมนีชนะ 6 ครั้ง, เสมอกัน 5 ครั้ง, และอาร์เจนตินาชนะ 9 ครั้ง และทั้งสองทีมทำประตูรวมกันได้ถึง 28 ประตู 6 นัดเกิดขึ้นในฟุตบอลโลก สองครั้งในจำนวนนี้เกิดขึ้นในรอบชิงชนะเลิศ ดังนี้
แขกสำคัญในนัดชิงชนะเลิศ.
จิลมา รูเซฟ ประธานาธิบดีบราซิล ได้เชิญผู้นำที่เข้าร่วมประชุมกลุ่มประเทศที่มีเศรษฐกิจที่เติบโตอย่างรวดเร็ว (BRIC) ครั้งที่ 6 เข้าร่วมชมการแข่งขัน โดย วลาดีมีร์ ปูติน ประธานาธิบดีรัสเซีย เจ้าภาพฟุตบอลโลกครั้งต่อไป และจาค็อบ ซูมา ประธานาธิบดีแอฟริกาใต้ เจ้าภาพฟุตบอลโลกครั้งที่แล้ว ได้เข้าร่วมชมในวันจริง นอกจากนี้ โยอาคิม เกาค์ ประธานาธิบดีเยอรมนี และอังเกลา แมร์เคิล นายกรัฐมนตรีเยอรมนี ประเทศคู่ชิงชนะเลิศ ได้เข้าร่วมชมการแข่งขันด้วย ส่วน กริสตีนา เฟร์นันเดซ เด กีร์ชเนร์ ประธานาธิบดีอาร์เจนตินา คู่ชิงชนะเลิศอีกประเทศหนึ่ง ไม่สามารถเข้าร่วมชมการแข่งขันได้ เนื่องจากวันดังกล่าวเป็นวันเกิดหลาน และมีอาการเจ็บคอ นอกจากนี้ยังมีบุคคลจากวงการกีฬาและบันเทิงเข้าร่วมชมการแข่งขัน ได้แก่ มิค แจ็คเกอร์ เดวิด เบคแคม ฟาบิโอ คันนาวาโร่ โลธาร์ มัทเธอุส แอชตัน คุชเชอร์ แดเนียล เคร็ก เลบรอน เจมส์ ริอานนา และ เปเล่
ก่อนการแข่งขันจะเริ่มต้น มีการแสดงในพิธีปิด โดยชากีรา นักร้องชาวโคลอมเบีย และคาร์ลอส ซานตาน่า นักดนตรีชาวเม็กซิโก ได้ร่วมแสดงในพิธีดังกล่าว หลังจากนั้น จิเซล บุนเชน นางแบบชาวบราซิล และการ์เลส ปูยอล นักฟุตบอลทีมชาติสเปน แชมป์เมื่อครั้งที่แล้ว ได้นำถ้วยฟุตบอลโลกฟีฟ่าเข้าสู่สนาม โดยในพิธีมอบรางวัลหลังการแข่งขันเสร็จสิ้นนั้น รูเซฟเป็นผู้มอบถ้วยดังกล่าวแก่ทีมชนะเลิศ นับเป็นสตรีคนแรกที่เป็นผู้มอบถ้วยชนะเลิศฟุตบอลโลก
วอลเลย์บอลชายชิงแชมป์โลก รุ่นอายุไม่เกิน 23 ปี

วอลเลย์บอลชายชิงแชมป์โลก รุ่นอายุไม่เกิน 23 ปี  เป็นการแข่งขันวอลเลย์บอลระหว่างประเทศสำหรับประเภททีมชายที่อายุไม่เกิน 23 ปี อยู่ภายใต้การกำกับของสหพันธ์วอลเลย์บอลระหว่างประเทศ (เอฟไอวีบี)
การแข่งขันครั้งแรกจัดขึ้นในปี ค.ศ. 2013 ที่ อูเบร์ลังเดีย ประเทศบราซิล และการแข่งขันได้รับการจัดขึ้นทุก ๆ 2 ปี โดยการแข่งขันครั้งล่าสุดจัดขึ้นที่สหรัฐอาหรับเอมิเรตส์ ในเมืองดูไบ และทีมชนะเลิศคือทีมชาติรัสเซีย การแข่งขันชิงแชมป์โลกครั้งต่อไปจะจัดขึ้นที่ประเทศอียิปต์ ในปี ค.ศ. 2017
การแข่งขันที่คล้ายกันสำหรับประเภททีมหญิงคือ วอลเลย์บอลหญิงชิงแชมป์โลก รุ่นอายุไม่เกิน 23 ปี
วอลเลย์บอลชายชิงแชมป์โลก รุ่นอายุไม่เกิน 23 ปี 2013

วอลเลย์บอลชายชิงแชมป์โลก รุ่นอายุไม่เกิน 23 ปี 2013  เป็นการแข่งขันครั้งแรกของการแข่งขัน ซึ่งจัดขึ้นในอูเบอร์ลันเดีย, ประเทศบราซิล ระหว่างวันที่ 6–13 ตุลาคม ค.ศ. 2013
เกณฑ์การแข่งขัน.
รูปแบบการแข่งขันจะมี 12 ทีมเข้าแข่งขันโดยจะถูกแบ่งออกเป็น 2 กลุ่ม กลุ่มละ 6 ทีม แข่งขันในรูปแบบรอบคัดเลือก รอบรองชนะเลิศจะมี 2 ทีมจากแต่ละกลุ่ม
การคัดเลือก.
แต่ละสมาพันธ์จะส่งตัวแทนเข้าแข่งขันได้ไม่เกิน 2 ประเทศ สำหรับเกณฑ์การคัดเลือกอยู่กับดุลยพินิจของแต่ละสมาพันธ์
การแบ่งกลุ่ม.
แต่ละทีมได้รับการแบ่งกลุ่มโดยใช้วิธีสลับฟันปลาจากอันดับโลกเอฟไอวีบี ณ เดือนกรกฎาคม ค.ศ. 2013 เอฟไอวีบีสงวนลิขสิทธิ์ให้เจ้าภาพเป็นทีมวางของกลุ่ม A โดยไม่คำนึงถึงอันดับโลก ตัวเลขในวงเล็บเป็นอันดับโลก ยกเว้นเจ้าภาพอันดับที่ 1
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
พริมา พันธุ์เจริญ

พริมา พันธุ์เจริญ (เกิด 29 พฤศจิกายน พ.ศ. 2534) ชื่อเล่น พริม เป็นนักแสดง นักร้อง และพิธีกรชาวไทย สังกัดช่อง 3 เอชดี มีผลงานละครเรื่องแรกคือเรื่อง "ผู้ดีอีสาน" (2556)
ประวัติ.
พริมา พันธุ์เจริญ เกิดเมื่อวันที่ 29 พฤศจิกายน พ.ศ. 2534 สำเร็จการศึกษาระดับมัธยมจาก โรงเรียนนานาชาติเทรลล์ และสำเร็จการศึกษาระดับปริญญาตรีจาก วิทยาลัยนานาชาติ สาขาการจัดการโรงแรม (หลักสูตรนานาชาติ) มหาวิทยาลัยศิลปากร เกียรตินิยมอันดับ 2 และพริมาเปิดธุรกิจร้านทำเล็บหรือสปาร่วมกับเพื่อนสาวอย่าง พิชชาภา พันธุมจินดา และ สาธิดา ปิ่นสินชัย มีชื่อร้านว่า "BARE NAIL SPA"ย่านเอกมัย เมื่อวันที่ 8 สิงหาคม 2566
ผลงานพิธีกร.
 ออนไลน์
วอลเลย์บอลหญิงชิงแชมป์โลก รุ่นอายุไม่เกิน 23 ปี

วอลเลย์บอลหญิงชิงแชมป์โลก รุ่นอายุไม่เกิน 23 ปี  เป็นการแข่งขันวอลเลย์บอลหญิงอายุไม่เกิน 23 ปี การแข่งขันครั้งแรกเกิดขึ้นในตีฮัวนา และเมคีกาลี, ประเทศเม็กซิโก ในปี ค.ศ. 2013
วอลเลย์บอลหญิงชิงแชมป์โลก รุ่นอายุไม่เกิน 23 ปี 2013

วอลเลย์บอลหญิงชิงแชมป์โลก รุ่นอายุไม่เกิน 23 ปี 2013  จัดขึ้นในตีฮัวนาและเม็กซิกาลี ประเทศเม็กซิโก จัดขึ้นทั้งหมด 7 วัน ตั้งแต่วันที่ 5–12 ตุลาคม ค.ศ. 2013 เป็นครั้งแรกของการแข่งขัน ประเทศจีนได้รับรางวัลชนะเลิศและ เหยา ตี้ ได้รับรางวัลผู้เล่นทรงคุณค่า 
เกณฑ์การแข่งขัน.
การแข่งขันจะมีทั้งหมด 12 ทีมจะถูกแบ่งออกเป็น 2 กลุ่ม กลุ่มละ 6 ทีม จะแข่งขันในรูปแบบพบกันหมด 2 ทีมแรกของแต่ละกลุ่มจะผ่านเข้าสู่รอบรองชนะเลิศ สิทธิ์ในการเข้าร่วมแข่งขันประกอบไปด้วย 2 ประเทศของแต่ละสมาพันธ์, ประเทศเจ้าภาพเม็กซิโก และประเทศที่มีอันดับโลกสูงสุด (สหรัฐอเมริกา)
ทีมที่ผ่านการคัดเลือก.
สหพันธ์วอลเลย์บอลระหว่างประเทศ อนุญาตให้มีทีมเข้าร่วมการแข่งขันได้ทั้งหมดทวีปละ 2 ทีม การคัดเลือกขึ้นอยู่กับดุลยพินิจของแต่ละสมาพันธ์
การแบ่งกลุ่ม.
การจับฉลากแบ่งกลุ่มของแต่ละกลุ่มโดยใช้วิธีสลับฟันปลาจากอันดับโลกทีมชาติชุดใหญ่ ณ เดือนตุลาคม ค.ศ. 2013
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
ณริฎษาพัชร แลม

ณริฎษาพัชร แลม ชื่อเล่น อลิศ เป็นนักกีฬาแบดมินตันหญิงทีมชาติไทย ผู้ซึ่งมีความชำนาญในการแข่งขันประเภทหญิงคู่ โดยเธอเคยได้รับการจัดให้อยู่ในอันดับที่ 22 ของโลก เมื่อครั้งที่จับคู่กับสราลีย์ ทุ่งทองคำ
ประวัติ.
ณริฎษาพัชร แลม เป็นลูกครึ่งชาวไทย-ฮ่องกง เธอเริ่มเล่นแบดมินตันตั้งแต่อายุ 9 ขวบ โดยมีกมลา ทองกร ซึ่งเป็นป้าแท้ ๆ เป็นผู้ชักชวน สำหรับรายการแรกที่ณริฎษาพัชรเข้าแข่งขันคือ อุดรธานีโอเพน โดยเธอได้อันดับ 2 ในประเภทคู่ จากนั้นราว 6–7 เดือน ณริฎษาพัชรได้เข้าแข่งขันรายการ ขอนแก่น และสุรนารีโอเพน ซึ่งเธอได้แชมป์มาทั้ง 2 รายการ ส่วนการแข่งขันในต่างประเทศครั้งแรกของณริฎษาพัชร คือรายการสิงคโปร์ยูธ ที่ซึ่งเธอได้แชมป์ในประเภทหญิงคู่
ทั้งนี้ ณริฎษาพัชร แลม เป็นนักเรียนจากโรงเรียนร่วมฤดี อินเตอร์เนชันแนล และใน พ.ศ. 2557 เธอได้ประกาศอำลาวงการเพื่อเดินทางไปศึกษาต่อที่สหรัฐอเมริกา
ชีวิตส่วนตัว.
ณริฎษาพัชร แลม เป็นลูกสาวเพียงคนเดียวของณัฐนันท์ ทองกร และไอเวน ฮาวลอค แลม (บิดาผู้เป็นชาวฮ่องกง) ตลอดจนเป็นหลานสาวแท้ ๆ ของกมลา ทองกร ซึ่งเป็นผู้อำนวยการโรงเรียนแบดมินตันบ้านทองหยอด
ความสำเร็จ.
ประเภทหญิงคู่ร่วมกับพุธิตา สุภจิรกุล
ประเภทหญิงคู่ร่วมกับฤทัยชนก ไล้สวน
ประเภทหญิงคู่ร่วมกับสราลีย์ ทุ่งทองคำ
ประเภทคู่ผสมร่วมกับพิสิษฐ์ พูดฉลาด
อีกันบาการ์

อีกันบาการ์ (มาเลเซียและ) เป็นอาหารมาเลเซียและอินโดนีเซียที่ทำจากปลาย่างหรืออาหารทะเลอย่างอื่น แปลตรงตัวว่าปลาเผา เป็นอาหารที่เป็นที่นิยมในอินโดนีเซียโดยเฉพาะทางตะวันออก ปลามักจะปรุงด้วยเครื่องเทศบด บางครั้งใส่กะปิหรือซีอิ๊วหวานแล้วนำไปย่าง บางครั้งห่อด้วยใบตองขณะย่าง
เครื่องปรุง.
ปลามักจะปรุงด้วยซีอิ๊วและน้ำมันมะพร้าวหรือเนยเทียม ส่วนผสมที่เป็นเครื่องเทศจะต่างกันไปตามท้องถิ่น ส่วนใหญ่จะใช้ หัวหอม กระเทียม พริก ผักชี น้ำมะขาม ขมิ้น ข่าและเกลือ ในชวาและส่วนใหญ่ในอินโดนีเซียปลาจะออกรสหวานมากกว่ารสอื่น แต่ในมีนังกาเบา สุมาตรา และในคาบสมุทรมลายู ปลาจะออกสีเหลืองและรสเผ็ดและไม่ใส่ซีอิ๊วหวาน นิยมรับประทานปลาย่างนี้กับซัมบัลเบอลาจัน หรือซัมบัลเกอจัป
กลุ่มภาษาไทตะวันตกเฉียงใต้

กลุ่มภาษาไทตะวันตกเฉียงใต้  เป็นกลุ่มภาษาไทในเอเชียตะวันออกเฉียงใต้ กลุ่มภาษานี้มีภาษาไทย ภาษาลาว ภาษาไทยถิ่นเหนือ และภาษาไทใหญ่เป็นต้น
สาขาย่อย.
ภาษาไทยถิ่นใต้ (ปักษ์ใต้) มักจัดให้เป็นภาษาที่มีความหลากหลายมากที่สุด ดูเหมือนว่าภาษานี้จะยังคงสะท้อนการพัฒนาวรรณยุกต์ในตอนต้นซึ่งถูกบดบังในภาษาอื่น (ภาคกลาง - ตะวันออก) ภาษาที่สร้างใหม่มีชื่อว่า "ภาษาไทดั้งเดิม" ซึ่งถือเป็นบรรพบุรุษของภาษากลุ่มไททั้งหมด
รายการข้างล่างมาจากข้อมูลของ Ethnologue
"Ethnologue" ได้รวมภาษาบางส่วนเข้าในสาขาย่อยตะวันตกเฉียงใต้ แต่ไม่จัดว่าอยู่ในกลุ่มใดจากรายการข้างบน เช่น ภาษาไทหย่า (จีน), ภาษาปูโก (ลาว), ภาษาปาซี้ (จีน), ภาษาไททัญ (เวียดนาม), ภาษาไทใต้คง (ลาว), ภาษาหงจินไต่ (จีน), ภาษายอง (ไทย) นอกจากนี้ "Ethnologue" ยังรวมบางภาษาเข้าในภาษาไทโดยไม่มีการจำแนกประเภทเพิ่มเติม เช่น ภาษากวน (ลาว), ภาษาไตโด (เวียดนาม), ภาษาไทปาว (ลาว) และภาษาคัง (ลาว) ตามหลักภูมิศาสตร์ ภาษาเหล่านี้น่าจะอยู่ในกลุ่มภาษาไทตะวันตกเฉียงใต้
"Ethnologue" ยังรวมภาษาตั่ยซาปา (ซาปา) ของเวียดนามด้วย แต่ Pittayaporn ไม่รวมภาษานี้เข้าในกลุ่มภาษาไทตะวันตกเฉียงใต้แต่จัดให้เป็นภาษาที่มีความใกล้ชิดที่สุดนอกกลุ่มภาษานี้ ส่วน Pittayaporn รวมภาษาโย้ยเข้าไป ซึ่งทาง "Ethnologue" จัดให้เป็นกลุ่มภาษาไทเหนือ
ภาษาพาววาแทน

ภาษาพาววาแทน หรือ ภาษาพาวแฮทัน (หรือ) เป็นภาษาสูญแล้วจัดอยู่ในกลุ่มภาษาแอลกองคินตะวันออก อดีตเป็นภาษาของชาวพาววาแทนซึ่งเป็นคนพื้นที่ที่อาศัยอยู่บริเวณรัฐเวอร์จิเนีย สหรัฐอเมริกาในปัจจุบัน ช่วงราวปีค.ศ. 1790 ชาวพาววาแทนเลิกพูดภาษาพาววาแทน และเปลี่ยนมาพูดภาษาอังกฤษแทน หลักฐานการบันทึกของภาษาพาววาแทนมีอยู่แค่เพียงรายการคำศัพท์สั้น ๆ เป็นจำนวนสองรายการ ซึ่งชาวอังกฤษได้จดไว้เมื่อพบกับชาวพาววาแทนเป็นครั้งแรก วิลเลียม สเตรชีย์ จดคำศัพท์ไว้เพียง 500 คำ ส่วน กัปตันจอห์น สมิธจดไว้เพียง 50 คำ กัปตันจอห์น สมิธได้กล่าวไว้ว่า ภาษาพาววาแทนมีรูปแบบเป็นภาษาพิดจินด้วย แต่ไม่พบหลักฐานในสมัยปัจจุบัน ภาษาพาววาแทนไม่มีตัวอักษรเขียน ซึ่งเหมือนภาษาแอลกองคินอื่น ๆ ฉะนั้นหลักฐานที่หลงเหลืออยู่ก็มีแค่รายการคำศัพท์สั้น ๆ ดังกล่าวเท่านั้น
จอห์น สมิธ (นักสำรวจ)

จอห์น สมิธ (เกิด 6 มกราคม ค.ศ. 1580 – ตาย 21 มิถุนายน ค.ศ. 1631) เป็นพลเรือเอกของนิวอิงแลนด์ เป็นทหาร นักสำรวจ และ นักเขียนชาวอังกฤษ ถือว่าเป็นบุคคลที่มีความสำคัญอย่างยิ่งต่อการตั้งถิ่นฐานถาวรเป็นครั้งแรกของชาวอังกฤษในทวีปอเมริกาเหนือ เป็นหัวหน้าของผู้คนในอาณานิคมเวอร์จิเนีย (ในเมืองเจมส์ทาวน์) ระหว่างเดือนกันยายน ค.ศ. 1608 กับ สิงหาคม ค.ศ. 1609 เป็นผู้สำรวจแม่น้ำในอาณานิคมเวอร์จิเนียและอ่าวเชซาพีค เป็นนักสำรวจชาวอังกฤษคนแรกที่วาดแผนที่ของบริเวณอ่าวเชซาพีค และนิวอิงแลนด์
ต่อมาในประวัติศาสตร์ได้กล่าวว่า จอห์น สมิธนั้นได้ถูกพวกอินเดียนแดงจับตัวและจะกำลังจะถูกประหาร แต่โชคดีที่ลูกสาวของหัวหน้าเผ่า นามว่า โพคาฮอนทัส ได้ช่วยชีวิตไว้ เพื่อป้องกันไม่ให้เกิดสงครามระหว่างชาวอาณานิคมอังกฤษกับชนเผ่าอินเดียนแดง ต่อมาได้มีความเชื่อว่าจอห์น สมิธกับโพคาฮอนทัสได้รักกันแต่ทว่าจอห์น สมิธกลับได้รับบาดเจ็บจากดินปืนระเบิดทำให้ต้องเดินทางกลับอังกฤษเพื่อรักษาตัวแต่โชดร้ายกลับต้องเสียชีวิตลงเมื่อ 21 มิถุนายน 1631 ด้วยวัย 51 ปี
นอกจากนั้นเรื่องราวความรักของจอห์น สมิธกับโพคาฮอนทัสได้ถูกนำมาสร้างนดัดแปลงเป็นการ์ตูนวอลดิสนีย์ เมื่อในปี 1995
การเสียชีวิตและที่ฝัง.
จอห์น สมิธ เสียชีวิตเมื่อวันที่ 21 มิถุนายน ค.ศ. 1631 ฝังเมื่อปี ค.ศ. 1633 ที่เกาะใต้ของโบสถ์เซนต์เซเปิลเคอร์วิธเอาต์นิวเกต (Saint Sepulchre-without-Newgate Church) ซึ่งอยู่ที่ ฮอลบอร์นเวียดักต์, ลอนดอน โบสถ์นี้ ถือเป็นโบสถ์ที่ใหญ่โตที่สุดในลอนดอนนับตั้งแต่ปี ค.ศ. 1137 บนกำแพงทางด้านใต้ของโบสถ์ มีข้อความรำลึกถึงจอห์น สมิธ
อนุสาวรีย์จอห์น สมิธ ณ นิวแฮมป์เชอร์.
ปัจจุบัน อนุสาวรีย์จอห์น สมิธตั้งอยู่ที่ ชายฝั่งของนิวแฮมป์เชอร์ สหรัฐอเมริกา ในสภาพชำรุดทรุดโทรม โดยวางตั้งอยู่บนสตาร์ไอส์แลนด์ (Star Island) ซึ่งเป็นส่วนหนึ่งของหมู่เกาะโชลส์ (Isles of Shoals) แรกเริ่มเดิมที อนุสาวรีย์นี้ถูกจัดสร้างเมื่อปี ค.ศ. 1864 เพื่อเป็นการรำลึกถึง 250 ปีหลังจากจอห์น สมิธ ได้ตั้งชื่อหมู่เกาะว่า หมู่สมิธ (Smith's Isles) ตัวอนุสาวรีย์วางตั้งอยู่สูง มีลักษณะเป็นเสาหินรูปเหลี่ยม ตั้งอยู่บนฐานรูปสามเหลี่ยม โดยมีขั้นอยู่ข้องใต้ หินอ่อนซึ่งรองรับอยู่ และมีราวลูกกรงเหล็กล้อมรอบอยู่ เดิมที ทางด้านบนของแท่งเหลี่ยม มีใบหน้าสามหน้า สลักอยู่ ซึ่งเป็นใบหน้าของหัวของชาวเติร์ก ที่ถูกตัดจอห์น สมิธตัดหัวออกตอนเป็นทหาร สู้รบในศึกสงครามในแทรนซิลวาเนีย
เมื่อปี ค.ศ. 1914 สมาคมนิวแฮมป์เชอร์แห่งสงครามอาณานิคม (New Hampshire Society of Colonial Wars) ซ่อมแซมอนุสาวรีย์เป็นบางส่วน และจัดงานเฉลิมฉลองวันครบรอบ 300 ปีที่จอห์น สมิธมาเยือนสถานที่ โดยก่อนหน้านั้น อนุสาวรีย์มีความชำรุดทรุดโทรมเป็นอย่างมาก เนื่องจากสภาพอากาศของบริเวณชายฝั่งทะเลในช่วงยามฤดูหนาว ซึ่งทำให้รายละเอียดของการสลักบนหินอ่อนได้จางหายไปเป็นอย่างมาก#เปลี่ยนทาง 
เชิงอรรถ.
เอเชียนอินดอร์และมาร์เชียลอาตส์เกมส์ 2017

เอเชียนอินดอร์และมาร์เชียลอาตส์เกมส์ 2017 การแข่งขันกีฬาเอเชียนอินดอร์และมาร์เชียลอาตส์เกมส์ครั้งที่ 2 จัดขึ้นที่อาชกาบัต ประเทศเติร์กเมนิสถาน
<templatestyles src="Template:TOC limit/styles.css" />
สถานที่จัด.
สนามที่ที่จัดกีฬาเอเชียนอินดอร์และมาร์เชียลอาตส์เกมส์ ครั้งที่ 2 คือ สนามกีฬาโอลิมปิก
ประเทศที่เข้าร่วมแข่งขัน.
ในการแข่งขันกีฬาเอเชียนอินดอร์และมาร์เชียลอาตส์เกมส์ ครั้งที่ 2 มีประเทศเข้าร่วมทั้งสิ้น 62 ชาติ ซึ่งมาจากประเทศสมาชิกโอซีเอ 45 ชาติ และจากประเทศสมาชิกโอน็อค 17 ชาติ ซึ่งเป็นครั้งแรกที่ได้รวมเอเชียและโอเชียเนีย
กีฬาเอกภาพมุสลิม 2013

กีฬาเอกภาพมุสลิม 2013 การแข่งขันกีฬากีฬาเอกภาพมุสลิมครั้งที่ 3 จัดขึ้นที่ปาเล็มบัง ประเทศอินโดนีเซีย ระหว่างวันที่ 22 กันยายน – 1 ตุลาคม ค.ศ. 2013
ประเทศที่เข้าร่วม.
มี 41 ประเทศที่เข้าร่วมในกีฬาเอกภาพมุสลิม 2013
เตโอ ยันเซิน

เตโอ ยันเซิน  เป็นศิลปินชาวดัตช์ที่มีชื่อเสียงจากผลงานสร้างกลไกประดิษฐ์ จากการผสมผสานความรู้ด้านศิลปะและวิศวกรรมศาสตร์ โดยเฉพาะผลงานสร้าง "สตรันด์เบสต์"  เป็นกลไกที่สร้างขึ้นจากท่อพีวีซี และสามารถเคลื่อนที่ได้โดยอาศัยแรงลมเข้ามาขับเคลื่อนชิ้นส่วน และสามารถเดินผ่านหรือหลีกเลี่ยงสิ่งกีดขวางได้ด้วยตัวเอง
ยันเซินเกิดทางตอนเหนือของเดอะเฮก จบการศึกษาด้านฟิสิกส์จากมหาวิทยาลัยแด็ลฟต์ เขาเริ่มสร้าง "สตรันด์เบสต์" (ชื่อ มาจากภาษาดัตช์ แปลว่า ชายหาด และ แปลว่า อสุรกาย) ตั้งแต่ปี 1990 จากท่อพีวีซี ไม้ และผ้าใบ สิ่งประดิษฐ์ของเขาสามารถเคลื่อนที่ไปบนหาดทรายได้อย่างเป็นธรรมชาติคล้ายสิ่งมีชีวิต
กีฬาโรงเรียนอาเซียน 2009

กีฬาโรงเรียนอาเซียน 2009 การแข่งขันกีฬาโรงเรียนอาเซียนครั้งที่ 1 จัดขึ้นที่สุพรรณบุรี ประเทศไทย ระหว่างวันที่ 20 - 29 กรกฎาคม ค.ศ. 2009
<templatestyles src="Template:TOC limit/styles.css" />
สัญลักษณ์การแข่งขัน.
สัญลักษณ์นำโชค.
ม้าสีหมอก เป็นม้าในวรรณคดีเรื่องขุนช้าง-ขุนแผน เป็นม้าแสนรู้พาหนะคู่ในขุนแผน คล่องแคล่วว่องไว ลักษณะตัวสีหมอก ตาสีดำ น่าเกรงขาม เป็นม้าที่เกิดจากการผสมพันธุ์ระหว่างม้าเปอร์เชีย กับ ม้าน้ำ แม่ชื่อ อีเหลือง พ่อเป็นม้าน้ำ คลอดจากท้องแม่ เมื่อวันเสาร์ขึ้น 9 ค่ำ หลวงศรีวรขาน ได้รับคำสั่งจากสมเด็จพระพันวษา ให้ไปซื้อม้าที่เมืองมะริด ประเทศอินเดีย สีหมอกซึ่งเป็นลูกม้ารุ่นหนุ่ม ก็ติดตามแม่มาด้วย แต่ความซุกซน ทำให้เที่ยวไล่กัดม้าตัวอื่นๆอยู่เสมอ จึงทำให้คนดูแลม้าไล่ตีเอาเนืองๆ ขุนแผนไปพบเข้าที่เพชรบุรีเห็นสีหมอกมีลักษณะดี ต้องตามตำรา จึงเข้าไปขอซื้อแล้วเสกหญ้าให้กิน ม้าสีหมอกก็ติดตามขุนแผนไปโดยดี
ตราสัญลักษณ์.
พระบรมราชานุสรณ์ดอนเจดีย์ ประกอบด้วย พระบรมราชานุสรณ์ สมเด็จพระนเรศวรมหาราชทรงพระคชาธารออกศึกและองค์เจดีย์ยุทธหัตถีสมเด็จพระนเรศวรมหาราชทรงสร้างเจดีย์ เพื่อเฉลิมฉลองชัยชนะในสงครามยุทธหัตถี ที่ทรงมีต่อพระมหาอุปราชาแห่งพม่า เมื่อปี พ.ศ. 2135 เป็นเจดีย์ทรงลังกา ทรงกลมใหญ่ สูง66เมตร ฐานกว้าง ด้านละ 36 เมตร ตั้งอยู่ ณ ตำบลดอนเจดีย์ อำเภอดอนเจดีย์ จังหวัดสุพรรณบุรี
กีฬาโรงเรียนอาเซียน 2010

กีฬาโรงเรียนอาเซียน 2010 การแข่งขันกีฬาโรงเรียนอาเซียนครั้งที่ 2 จัดขึ้นที่กัวลาลัมเปอร์ ประเทศมาเลเซีย ระหว่างวันที่ 12 กรกฎาคม - 22 กรกฎาคม ค.ศ. 2010
<templatestyles src="Template:TOC limit/styles.css" />
กีฬาโรงเรียนอาเซียน 2011

กีฬาโรงเรียนอาเซียน 2011 การแข่งขันกีฬาโรงเรียนอาเซียนครั้งที่ 3 จัดขึ้นที่ประเทศสิงคโปร์ ระหว่างวันที่ 30 มิถุนายน - 8 กรกฎาคม ค.ศ. 2011
<templatestyles src="Template:TOC limit/styles.css" />
กีฬาโรงเรียนอาเซียน 2012

กีฬาโรงเรียนอาเซียน 2012 การแข่งขันกีฬาโรงเรียนอาเซียนครั้งที่ 4 จัดขึ้นที่ซูราบายา ประเทศอินโดนีเซีย ระหว่างวันที่ 28 มิถุนายน - 6 กรกฎาคม ค.ศ. 2012
<templatestyles src="Template:TOC limit/styles.css" />
กีฬาโรงเรียนอาเซียน 2013

กีฬาโรงเรียนอาเซียน 2013 การแข่งขันกีฬาโรงเรียนอาเซียนครั้งที่ 5 จัดขึ้นที่ฮานอย ประเทศเวียดนาม ระหว่างวันที่ 22 มิถุนายน - 30 มิถุนายน ค.ศ. 2013
<templatestyles src="Template:TOC limit/styles.css" />
สโมสรฟุตบอลอาร์เซนอลในฤดูกาล 2014–15

ฤดูกาล 2014–15 เป็นฤดูกาลที่ 23 ของสโมสรฟุตบอลอาร์เซนอลในพรีเมียร์ลีก และเป็นฤดูกาลที่ 95 ติดต่อกันบนลีกสูงสุดของฟุตบอลอังกฤษ อาร์เซนอลได้เข้าร่วมในพรีเมียร์ลีก, เอฟเอคัพ, ลีกคัพ, คอมมิวนิตีชีลด์ และยูฟ่าแชมเปียนส์ลีก
สำหรับพรีเมียร์ลีก อาร์เซนอล จบการแข่งขันลงที่อันดับที่ 3 เป็นอันดับที่ดีที่สุดของสโมสรในรอบหลายปี ทำให้สามารถผ่านเข้าไปเล่นในรายการยูฟ่าแชมเปียนส์ลีกฤดูกาลถัดไปได้ โดยไม่ต้องเล่นในรอบเพลย์ออฟ
อีกทั้ง อาเลกซิส ซานเชซ กองกลางคนใหม่ของสโมสร ที่ย้ายมาจากบาร์เซโลนา เป็นฤดูกาลแรก ทำสถิติเป็นผู้เล่นที่ยิงประตูมากที่สุดของสโมสร ด้วยการยิงไป 16 ประตู จากการลงเล่นทั้งหมด 24 นัด ติดอันดับ 5 ดาวซัลโวประจำฤดูกาล (โดยที่อันดับ 1 ถึง 4 เป็นผู้เล่นในตำแหน่งกองหน้าทั้งหมด) และยังได้รับเลือกให้เป็นรางวัลผู้เล่นยอดเยี่ยมแห่งปี เมื่อจบฤดูกาลอีกด้วย
สำหรับเอฟเอคัพ ในฤดูกาลนี้ อาร์เซนอลสามารถที่จะป้องกันแชมป์จากเมื่อฤดูกาลที่แล้วไว้ได้ โดยสามารถเอาชนะ แอสตันวิลลา ไปได้ถึง 4-0 ในรอบชิงชนะเลิศ นับเป็นสถิติที่ชนะกันห่างที่สุดในรอบชิงชนะเลิศในรอบ 21 ปี และทำสถิติเป็นแชมป์รายการนี้มากที่สุดของวงการฟุตบอลอังกฤษ คือ 12 ครั้ง อีกทั้งยังทำสถิติเข้าชิงชนะเลิศมากที่สุด คือ 19 ครั้ง
และในฤดูกาลนี้ ยังเป็นฤดูกาลแรกที่ผู้สนับสนุนชุดแข่งขันของสโมสรได้เปลี่ยนจาก ไนกี้ บริษัทเครื่องกีฬาสัญชาติอเมริกัน มาเป็น พูม่า บริษัทเครื่องกีฬาสัญชาติเยอรมัน หลังจากไนกี้เป็นผู้สนับสนุนมานานถึง 20 ปี 
การซื้อ-ขายผู้เล่นและการยืมตัว.
ยืมตัวเข้า.
รวมย้ายเข้าทั้งสิ้น: ไม่เปิดเผย 
ยืมตัวออก.
รวมตัวเลขจำนวนเงินที่ขายทั้งสิ้น: #เปลี่ยนทาง ไม่เปิดเผย 
ภาพรวมการซื้อ-ขายนักเตะ.
<templatestyles src="Col-begin/styles.css"/>
ตัวเลขในวงเล็บคือได้ลงเล่นเป็นตัวสำรอง
ผู้เล่นที่ไม่ได้ลงเล่นจะไม่มีในรายชื่อนี้
 "ณ วันที่ 30 พฤษภาคม 2015"
สถิติผู้เล่น.
การลงสนามและการทำประตู.
<ref name="Arsenal Squad Stats – 2014/15"></ref>
 "ณ วันที่ 30 พฤษภาคม 2015" 
รางวัล.
รางวัลนักเตะยอดเยี่ยมประจำเดือน.
"รางวัลนักเตะยอดเยี่ยมประจำเดือนโดยมาจากผลโหวตของแฟนบอลบนเว็บไซต์สโมสรฟุตบอลอาร์เซนอล"
พีโกเซนตรัส

พีโกเซนตรัส เป็นสกุลของปลาน้ำจืดสกุลหนึ่ง จำพวกปลาปิรันยา ใช้ชื่อสกุลว่า "Pygocentrus" (/พี-โก-เซน-ตรัส/) ในวงศ์ปลาปิรันยา (Serrasalmidae)
ปลาปิรันยาสกุลนี้มีชื่อเสียงและลือชื่อในเรื่องของการล่าเหยื่อเป็นฝูงด้วยความดุดันและโหดร้าย ทั้งหมดพบในแหล่งน้ำจืดของทวีปอเมริกาใต้
การจำแนก.
จำแนกออกได้เป็น 4 ชนิด
ฟุตบอลหญิงทีมชาติสหรัฐ

ฟุตบอลหญิงทีมชาติสหรัฐ  หรือมักเรียกในชื่อ ยูเอสดับเบิลยูเอ็นที (USWNT) เป็นตัวแทนให้แก่สหรัฐในการแข่งขันฟุตบอลระหว่างประเทศ ทีมนี้อยู่ภายใต้การควบคุมของสหพันธ์ฟุตบอลสหรัฐ และเข้าแข่งขันในรายการของคอนคาแคฟ (สมาพันธ์ฟุตบอลอเมริกาเหนือ อเมริกากลาง และแคริบเบียน) ทีมชาติสหรัฐชนะการแข่งขันฟุตบอลโลกหญิงที่จัดขึ้นครั้งแรกใน ค.ศ. 1991 และได้เป็นมหาอำนาจของฟุตบอลหญิงนับจากนั้น ปัจจุบัน ทีมนี้ได้รับการจัดให้อยู่ในอันดับแรกของโลกโดยอันดับโลกหญิงฟีฟ่า ทีมนี้ยังชนะการแข่งขันฟุตบอลโลกหญิง 1999, รางวัลเหรียญทองโอลิมปิกหญิงสี่สมัย (ค.ศ. 1996, 2004, 2008 และ 2012) รวมถึงแอลการ์ฟคัพเก้าสมัย (ค.ศ. 2000, 2003, 2004, 2005, 2007, 2008, 2010, 2011 และ 2013)
ตลอดจนเกียรติยศอื่น ๆ อีกมากมาย โดยทีมนี้ได้รับการรับเลือกให้เป็นทีมแห่งปีของคณะกรรมการโอลิมปิกสหรัฐในปี ค.ศ. 1997 และ 1999 นอกจากนี้ นิตยสาร"สปอร์ตสอิลลัสเตรเต็ด" ยังเลือกให้ทั้งทีมเป็นนักกีฬายอดเยี่ยมแห่งปี 1999
เปอเจิล

เปอเจิล  เป็นอาหารพื้นเมืองประเภทยำของเกาะชวา ประเทศอินโดนีเซีย ใช้ซอสที่ใส่พริกและถั่วลิสง ต้นกำเนิดไม่เป็นที่ทราบแน่ชัด และมีหลายเมืองที่อ้างว่าเป็นต้นกำเนิดของเปอเจิล แต่ที่เป็นไปได้มากที่สุดคือมาจากแถบเมืองมาดียุนในจังหวัดชวาตะวันออก ซอสที่ใช้ในเปอเจิลเป็นแบบเดียวกับซอสของสะเต๊ะไก่ และคล้ายกับซอสของกาโดกาโด ในมาเลเซีย อาหารชนิดนี้เรียกว่า เปอจัล  โดยผู้อพยพชาวชวาเป็นผู้นำเข้าไปเผยแพร่
เชียน วัม

เชียน วัม (Chhean Vam: เป็นนักการเมืองและนักชาตินิยมชาวกัมพูชา เกิดเมื่อ พ.ศ. 2459 เสียชีวิตเมื่อ 16 มกราคม พ.ศ. 2543 เขาเป็นสมาชิกร่วมก่อตั้งพรรคประชาธิปไตย เมื่อ พ.ศ. 2489 และได้ดำรงตำแหน่งนายกรัฐมนตรีระกว่าง 20 กุมภาพันธ์ - 14 สิงหาคม พ.ศ. 2491 สืบต่อจากพระสีสุวัตถิ์ วิชยวงศ์
จ๊ะทิงจา

จ๊ะทิงจา ทีวี  ภายใต้การควบคุมและผู้ผลิตรายการของ บริษัท สามเศียร จำกัด และ บริษัท จ๊ะทิงจา จำกัด ออกอากาศครั้งแรกเมื่อปี พ.ศ. 2553 เป็นช่องรายการสำหรับเด็กและครอบครัว แนวละครพื้นบ้าน ละครจักร์ๆวงๆ ทางช่อง 7 สี ตั้งแต่ในอตีด จนถึงปัจจุบัน รวมไปถึงซีรีส์ในอดีตที่ประทับใจ เช่น ปากกาทอง และ เหตุเกิดที่ สน. และรายการอื่นๆ ที่ผลิตขึ้นเอง เป็นต้น ในอดีต ทีวี จ๊ะ ทิง จา ออกอากาศผ่านดาวเทียม NSS6 ของ IPM และ เนื่องจากกลุ่มเป้าหมายมาจากฐานการรับชม ผู้ชมที่ชื่นชอบละคร ละครพื้นบ้าน ละครจักร์ๆ วงๆ จึงได้ขยายการออกอากาศ ผ่านดาวเทียม ไทยคม 6 ระบบ C Band (ซีแบนด์) และออกอากาศในระบบ KU BAND (เคยูแบนด์) ออกอากาศในความถี่ 3600 H 26667 ของไทยคม 5 และไปเปลี่ยนเป็น 4120 H 30000 ของไทยคม 6
ปัจจุบันจ๊ะทิงจา ทีวีได้ยุติการแพร่ภาพออกอากากาศทุกช่องทาง นับตั้งแต่วันที่ 30 กันยายน 2564 เป็นต้นไป โดยเปลี่ยนมาแพร่ภาพสดทางออนไลน์ในยูทูปช่อง Samsearn Official แทน
แซคารี ลีวาย

แซคารี ลีวาย พิว (Zachary Levi Pugh) เกิดเมื่อวันที่ 29 กันยายน ค.ศ. 1980 หรือ แซคารี ลีวาย เป็นนักแสดงชาวอเมริกัน มีชื่อเสียงจากภาพยนตร์ชุดเรื่อง "ชัค สายลับสมองล้น" โดยรับบทเป็น ชัค บาร์ทาวสกี้ ซึ่งเป็นตัวเอกของเรื่อง นอกจากนี้ ยังได้รับบทแสดงในภาพยนตร์แนวซุปเปอร์ฮีโร่อย่าง "ซาแซม!" เป็นต้น
เชส ครอว์ฟอร์ด

คริสโตเฟอร์ เชส ครอว์ฟอร์ด  เกิดเมื่อวันที่ 18 กรกฎาคม ค.ศ. 1985 เป็นนักแสดงชาวอเมริกัน เป็นที่รู้จักในบทบาท เนต อาร์ชิบอลด์ ในซีรีส์ "แสบใสไฮโซ" ทางช่อง The CW และเควิน มอสโควิทซ์/เดอะดีป ในก๊วนหนุ่มซ่าล่าซูปเปอร์ฮีโร ทางช่อง แอมะซอนไพรม์วิดีโอ
ประวัติ.
เชส ครอว์ฟอร์ด เกิดในลับบ็อก รัฐเท็กซัส โตในพลาโน รัฐเท็กซัส พ่อชื่อคริส เป็นแพทย์ ส่วนแม่ชื่อ ดาน่า เป็นครู มีน้องสาวชื่อ แคนดิซ ครอว์ฟอร์ เป็นมิสมิสซูรียูเอสเอ ในปี 2008 ครอบครัวของเขามีเชื้อสายอิตาลี, เยอรมัน, ฮังกาเรียน และฝรั่งเศส เชส ครอว์ฟอร์ดอยู่ในบลูมมิงตัน รัฐมินนิโซตา อยู่ 4 ปี หลังจากจบไฮสคูล ย้ายไปอยู่ที่มาลิบู รัฐแคลิฟอร์เนีย เชส ครอว์ฟอร์ดเรียนที่มหาวิทยาลัยเพปเพอร์ดีน เรียนสาขาวารสารศาสตร์ สื่อวิทยุกระจายเสียงและโทรทัศน์ ด้านการเรียนเปลี่ยนไปมาระหว่างธุรกิจ และโฆษณาและการสื่อสาร ในช่วงกลางปี 2 แม่ของเชส ครอว์ฟอร์ดชักชวนให้มาด้านการแสดง เชส ครอว์ฟอร์ดเซ็นสัยญากับเอเย่นต์ ปัจจุบันเขาย้ายมาอยู่ในเชลซี ในนิวยอร์กซิตี กับเพื่อนร่วมแสดง เอ็ด เวสต์วิก
ในปี 2010 ครอว์ฟอร์ดถูกตับในพราโน, รัฐเท็กซัส ในข้อหาครอบครองกัญชาเนื่องจากไม่เกี่ยวข้องกับผู้ค้ายาหรือถุงวัชพืช เขาจึงตัดข้อตกลงเพื่อจ่ายต่าจับคุมครอบครองกัญชาพร้อมคุมประพฤติและบริการชุมชนในปี 2554
ทางด้านชีวิตส่วนตัวเขาเคยมีข่าวลือคบหากับนักร้องสาว แคร์รี อันเดอร์วูด ในปี 2007 และเลิกกันในปี 2008 ต่อมาเขาเคยมีข่าวลือคบหากับนักแสดงสาว แอชลีย์ กรีน และก็เลิกรากันไป
ปัจจุบัน เชสอาศัยอยู่ที่ลอสแอนเจลิส, สหรัฐ เพื่อรับงานแสดงของเขาและเปิดเผยว่าเขาป่วยเป็นโรคอารมณ์สองขั้ว
บราซิลพบเยอรมนี (ฟุตบอลโลก 2014)

การแข่งขันฟุตบอลคู่บราซิลพบเยอรมนีซึ่งเกิดขึ้นเมื่อวันที่ 8 กรกฎาคม 2557 ที่สนามกีฬามีเนย์เรา ในเบลูโอรีซองชี ประเทศบราซิล เป็นการแข่งขันรอบรองชนะเลิศนัดแรกของฟุตบอลโลก 2014 ทั้งสองทีมผ่านเข้าสู่รอบดังกล่าวโดยมีสถิติไม่แพ้เลยตลอดการแข่งขัน เกมนี้จบลงด้วยความปราชัยของบราซิล เยอรมนีนำ 5–0 ในครึ่งแรก โดยทำได้ 4 ประตูในช่วง 6 นาทีแรก ต่อมา เยอรมนีทำประตูเพิ่มเป็น 7–0 ในครึ่งหลัง ก่อนบราซิลทำประตูคืนได้ในนาทีสุดท้าย เมื่อหมดเวลาการแข่งขัน เยอรมนีเป็นฝ่ายชนะ 7–1 ประตู โทนี โครสได้รับเลือกเป็นแมนออฟเดอะแมตช์ โดย มาร์โก โรดริเกซ ชาวเม็กซิโก เป็นผู้ตัดสินที่หนึ่งในการแข่งขันนัดดังกล่าว
ชัยชนะของเยอรมนีเป็นการชนะที่มีส่วนต่างประตูมากที่สุดในรอบรองชนะเลิศของฟุตบอลโลก ในเกมนี้ เยอรมนีทำลายสถิติชาติที่ทำประตูได้มากที่สุดในประวัติศาสตร์ฟุตบอลโลก คือ 223 ประตู แซงบราซิลซึ่งทำได้ 221 ประตู ประตูที่สองของเยอรมนี ซึ่งมีโรสลัฟ โคลเซอเป็นผู้ทำประตู เป็นประตูที่ 16 ในการลงแข่งขันฟุตบอลโลก แซงหน้าโรนัลโดของบราซิลเป็นผู้ทำประตูได้สูงสุดตลอดกาลของฟุตบอลโลก บราซิลเสียสถิติไม่แพ้ในบ้านติดต่อกัน 62 นัดในการแข่งขันย้อนกลับไปถึงปี 2518 เมื่อพ่าย 1–3 ประตูต่อเปรูในโกปาอาเมริกาปีนั้น และเทียบเท่ากับส่วนต่างประตูที่แพ้มากที่สุด เมื่อพ่าย 6–0 ประตูต่ออุรุกวัยในปี 2463 ซึ่งทำให้มีการกล่าวถึงการแข่งขันนัดนี้ว่าเป็นความอัปยศของชาติ
สื่อมวลชนบราซิลเรียกเกมนี้ว่า มีเนย์ราซู  เพื่อระลึกถึงมารากานาซู  ในฟุตบอลโลก 1950 ซึ่งบราซิลพ่ายอย่างไม่คาดฝันในบ้านต่ออุรุกวัย
การแข่งขัน.
ทั้งสองทีมผ่านเข้ารอบรองชนะเลิศโดยไม่แพ้แม้แต่ครั้งเดียว ผู้ปฏิบัติหน้าที่ครั้งนี้คือ มาร์โก อันโตนิโอ โรดริเกซ ผู้ตัดสินชาวเม็กซิโกที่ทำหน้าที่นี้เป็นครั้งสุดท้ายในอาชีพนี้
รายละเอียด.
<section begin=k1 /><section end=k1 />
หมายเหตุ.
<templatestyles src="Reflist/styles.css" />
ผู้คุมเสียงในสภา

ผู้คุมเสียงในสภา หรือ วิป  เป็นหน้าที่หนึ่งในพรรคการเมือง ซึ่งมีวัตถุประสงค์หลักเพื่อรับรองวินัยพรรคในสภานิติบัญญัติ ผู้คุมเสียงในสภาเป็น "ผู้ทำงานสกปรก" (enforcer) ของพรรคซึ่งตรงแบบเสนอสิ่งจูงใจและขู่ลงโทษสมาชิกพรรคเพื่อรับรองว่าเขาเหล่านั้นออกเสียงตามนโยบายของพรรคอย่างเป็นทางการ บทบาทของผู้คุมเสียงในสภายังเพื่อรับรองว่าผู้แทนที่ได้รับเลือกของพรรคเข้าประชุมเมื่อมีการออกเสียงที่สำคัญ 
ความหมาย.
ในหนังสือสารานุกรมศัพท์ทางรัฐศาสตร์ของ อ.อุทัย หิรัญโต ได้ให้คำอธิบายไว้ว่า
<templatestyles src="แม่แบบ:คำพูด/style.css" />"คำว่า whip แปลตามตัวว่า แส้ที่ใช้ปัดยุงหรือสำหรับเฆี่ยนม้า คำนี้เป็นคำที่วงการเมืองอังกฤษยืมมาจากวงการกีฬาส่าสัตว์ กีฬาล่าสัตว์ในอังกฤษสมัยโบราณนั้น พวกขุนนางหรือผู้ดีมักจะเลี้ยงสุนัขไว้เป็นฝูง และฝึกหัดไว้เป็นอย่างอย่างดีเพื่อให้มีหน้าที่ช่วยเหลือในการติดตามหรือล่าสัตว์ ผู้ควบคุมฝูงสุนัขหรือคอยจัดระเบียบให้สุนัขอยู่รวมกันเป็นหมวดหมู่ไม่แตกแยกกัน เพื่อจะติดตามไล่สัตว์ได้สะดวกรวดเร็วขึ้น เรียกว่า whip ซึ่งมีชื่อเต็มว่า whipper in ซึ่งต่อมาวงการเมืองของอังกฤษได้นำคำว่า whip มาใช้โดยให้มีความหมายถึงบุคคลที่มีหน้าที่ควบคุมเสียงในสภา หรือผู้ทำหน้าที่ควบคุมเสียงในสภา หรือผู้ทำหน้าที่ไล่ต้อนให้สมาชิกไปออกเสียงโดยพร้อมเพรียงกันนั้นเอง"
ระบบวิปในประเทศไทย.
ระบบวิปในประเทศไทยเริ่มมีการดำเนินการอย่างเป็นทางการ ในปี พ.ศ. 2526 ในนามของคณะกรรมการประสานงานสภาผู้แทนราษฎร (ปสส.) ซึ่งเกิดขึ้นครั้งแรกในคณะรัฐมนตรีไทย คณะที่ 43 (พลเอกเปรม ติณสูลานนท์ เป็นนายกรัฐมนตรี) โดยมี บุญเท่ง ทองสวัสดิ์ เป็นประธานคนแรก โดยมีคำสั่งสำนักนายกรัฐมนตรีที่ 76/2526 โดยในทางปฏิบัติการตั้งคณะกรรมการฯ นี้ จะมีองค์ประกอบหลัก ๆ ดังนี้
ร็อคกี้ ราชากำปั้น..ทุบสังเวียน

ร็อคกี้ ราชากำปั้น...ทุบสังเวียน  เป็นภาพยนตร์แอกชั่นกีฬาสัญชาติอเมริกาที่ออกฉายในปีค.ศ. 2006 ภาพยนตร์เรื่องนี้เป็นภาพยนตร์ภาคที่หกในภาพยนตร์ชุดร็อคกี้ ภาพยนตร์เรื่องนี้เป็นภาคต่อจาก ร็อคกี้ 5 หัวใจไม่ยอมสยบ และมีภาคต่อแยกออกไปคือ ครีด ปมแชมป์เลือดนักชก ภาพยนตร์เรื่องนี้กำกับ เขียนบทและนำแสดงโดย ซิลเวสเตอร์ สตอลโลน
เนื้อเรื่องย่อ.
ภาพยนตร์เรื่องนี้กล่าวถึงวันเวลาที่รุ่งโรจน์ถึงขีดสุดของ ร็อคกี้ บัลบัว ที่ได้ล่วงเลยผ่านไปแล้ว เหลือไว้เพียงความทรงจำ ทุกวันนี้เขาไม่สง่าผ่าเผยเหมือนเก่า แต่ลึกลงไปในใจ ร็อคกี้ยังคงเป็นนักสู้อยู่ตลอดเวลา วันหนึ่งเขามีโอกาสขึ้นสังเวียนอีกครั้งกับคู่ชกหนุ่ม เมสัน "เดอะ ไลน์" ดิ๊กสัน นักชกเจ้าของตำแหน่งแชมเปี้ยนรุ่นเฮฟวี่เวท ที่ผู้จัดการของดิ๊กต้องการเรียกศรัทธาจากแฟนมวยจากการขึ้นชกครั้งนี้ และนี่ก็เป็นโอกาสหนึ่งในล้านของร็อคกี้ที่จะพิสูจน์ตัวเอง และทำให้คนที่เขารักได้ประจักษ์ว่า ถึงสังขารจะชราแต่จิตใจกลับแกร่งกว่าเดิม
สโมสรฟุตบอลการท่าเรือ ในฤดูกาล 2560

ฤดูกาล 2560 เป็นฤดูกาลที่ 21 ของ การท่าเรือ ในลีกสูงสุดของไทย และเป็นฤดูกาลที่ 19 ของทีมใน ไทยลีก.
นี่คือการเปลี่ยนชื่อของสโมสรฟุตบอลการท่าเรือ.
การแข่งขันอย่างไม่เป็นทางการ.
กระชับมิตร.
      ชนะ
      เสมอ
      แพ้
 "ณ วันที่ 18 พฤศจิกายน 2560"
การซื้อ-ขายนักเตะ.
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 ธันวาคม 2559 ถึง 28 มกราคม 2560
ตลาดซื่อขายนักเตะฟุตบอลไทยช่วงที่สองจะเปิดในวันที่ 5 มิถุนายน ถึง 31 กรกฎาคม 2560
จอห์น รูนีย์

จอห์น ริชาร์ด รูนีย์ (เกิด 17 ธันวาคม พ.ศ. 2533) เป็นนักฟุตบอลชาวอังกฤษ ปัจจุบันลงเล่นให้แก่บาร์โรว์ 
จอห์น รูนี่ย์ เกิดใน ลิเวอร์พูล ในอังกฤษ โดยเขาเป็นน้องชายของอดีตกัปตันทีมชาติอังกฤษ เวย์น รูนี่ย์ ถึงแม้ว่าเขาจะเกิดในอังกฤษและพี่ชายของเขาจะลงเล่นให้แก่อังกฤษแต่ตัวเขาปรารถนาที่จะรับใช้ ทีมชาติสาธารณรัฐไอร์แลนด์ ในระดับนานาชาติ
 "ณ วันที่ 22 กรกฎาคม ค.ศ. 2020"
สถิติอาชีพ.
<templatestyles src="Reflist/styles.css" />
มาชิกิ

มาชิกิ  เป็นเมืองที่ตั้งอยู่ในอำเภอคามิมาชิกิ จังหวัดคูมาโมโตะ ประเทศญี่ปุ่น ณ เดือนมีนาคม 2017 เมืองนี้มีประชากรประมาณ 33,001 คน มีความหนาแน่นของประชากร 500 คนต่อตารางกิโลเมตร และมีพื้นที่ทั้งหมด 65.67 ตารางกิโลเมตร
ท่าอากาศยานคูมาโมโตะตั้งอยู่ในเมืองมาชิกิ
มาชิกิอยู่ใกล้กับจุดเหนือศูนย์เกิดแผ่นดินไหวในเหตุการณ์แผ่นดินไหวในจังหวัดคูมาโมโตะ ปี 2016 ในมาชิกิวัดความรุนแรงได้ถึงระดับ 7 ซึ่งทำให้เกิดเพลิงไหม้และซากอาคารถล่มที่คร่าชีวิตผู้คนไปอย่างน้อย 40 คน
เบ็นโซไดอาเซพีน

เบ็นโซไดอาเซพีน (benzodiazepine) หรือเรียกสั้นๆว่า "เบ็นโซส" เป็นกลุ่มยาในหมวดสารออกฤทธิ์ต่อจิตประสาท เกิดขึ้นจากการทำพันธะโครงสร้างทางเคมีระหว่างเบนซีนกับไดอาเซพีน ทั้งนี้ในปี ค.ศ. 1977 เบ็นโซไดอาเซพีนเป็นกลุ่มยาที่ได้รับการสั่งจ่ายมากที่สุดในโลก
ยากลุ่มนี้ช่วยเพิ่มประสิทธิผลของสารสื่อประสาทประเภทกรดแกมมาอะมิโนบิวทีริกที่ตัวรับ GABAA เกิดเป็นสรรพคุณในยาระงับประสาท, ยานอนหลับ, ยาคลายกังวล, ยากันชัก และยาคลายกล้ามเนื้อ สรรพคุณเหล่านี้มีประโยชน์ต่อการรักษาโรควิตกกังวล, การนอนไม่หลับ, ภาวะกายใจไม่สงบ, การชัก, กล้ามเนื้อกดเกร็ง, โรคสั่นเพ้อเหตุขาดสุรา เบ็นโซไดอาเซพีนยังถูกใช้เป็นยานำก่อนการทำเวชกรรมอื่น ๆ อาทิ ทันตกรรม เป็นต้น การรับยากลุ่มเบ็นโซไดอาเซพีนมากเกินไป อาจทำให้เกิดอาการหลงลืมเรื่องใหม่และโรคดิสโซสิเอทีฟ
การใช้เบ็นโซไดอาเซพีนอาจทำให้เกิดอาการหลง ๆ ลืม ๆ หรือก้าวร้าวเป็นบางครั้ง อย่างไรก็ตามก็ถือว่าเป็นกลุ่มยาที่มีความปลอดภัยและมีประสิทธิผลในการใช้ในช่วงสั้น ๆ ส่วนการใช้ในระยะยาวนั้นถูกควบคุมไว้เนื่องจากเป็นผลร้ายมากกว่าดี เช่น เสื่อมสมรรถภาพทางกาย, กลายเป็นบุคคลซึมเศร้า และเกิดการเสพติดเบ็นโซไดอาเซพีน
สมาคมลูกเสือสหพันธ์อินโดจีน

สมาคมลูกเสือสหพันธ์อินโดจีน  เป็นสมาคมลูกเสือแห่งแรกในอินโดจีนฝรั่งเศส ครอบคลุมดินแดนลาว กัมพูชา และเวียดนาม จัดตั้งขึ้นระหว่าง พ.ศ. 2473 - 2497 จากนั้นจึงแยกไปเป็นองค์กรลูกเสือของแต่ละประเทศ 
ใน พ.ศ. 2473 กิจกรรมลูกเสือเกิดขึ้นในอินโดจีนและเข้าสู่โรงเรียนและวิทยาลัยในฮานอยและไซ่ง่อน มีการเข้าค่ายฝึกอบรมครูฝึกลูกเสือทั่วอินโดจีนฝรั่งเศสเมื่อ พ.ศ. 2478 และจัดตั้งสมาคมขึ้นเมื่อ พ.ศ. 2480 ระหว่าง พ.ศ. 2482 - 2488 สถานการณ์ทางการเมืองส่งผลกระทบต่อกิจกรรมลูกเสือทั่วประเทศ สงครามโลกครั้งที่ 2 ทำให้เกิดขบวนการเรียกร้องเอกราช ฝรั่งเศสลดการควบคุมและถูกขับออกไปในที่สุด
ใน พ.ศ. 2489 สภาลูกเสือแห่งชาติได้รวมขบวนการลูกเสือทั้งสามบริเวณของเวียดนามเข้าด้วยกัน ตั้งคณะกรรมการทั่วไปขึ้น สงครามอินโดจีนครั้งที่ 1 เข้ามารบกวน ขบวนการลูกเสือได้แยกไปคนละทิศทาง ได้มีการฟื้นฟูอีกครั้งใน พ.ศ. 2493 โดยเฉพาะในฮานอย หลังการประชุมลูกเสือโลกที่เจนีวา พ.ศ. 2497 การลูกเสือกลับสู่อินโดจีนอีกครั้ง สมาคมลูกเสือเวียดนามเหนือสลายตัวไปหลังจากปกครองด้วยระบอบคอมมิวนิสต์
ตราของสมาคมลูกเสือสหพันธ์อินโดจีนเป็นรูปดอกบัวหลวงสีแดง และยังพบตรานี้สำหรับลูกเสือในประเทศลาว และสมาคมลูกเสือเวียดนาม
วิทยาลัยศรีอีสาน (คณาสวัสดิ์อุทิศ)

วิทยาลัยศรีอีสาน (คณาสวัสดิ์อุทิศ) (เดิมชื่อ วิทยาลัยคณาสวัสดิ์) เป็นสถาบันอุดมศึกษาเอกชนในประเทศไทย ตั้งอยู่ที่ใกล้เคียงกับมหาวิทยาลัยมหาสารคาม อำเภอเมืองมหาสารคาม จังหวัดมหาสารคาม ก่อตั้งขึ้นเมื่อปี พ.ศ. 2522 ปัจจุบันเลิกกิจการไปแล้ว โดยการถูกเพิกถอนใบอนุญาตจัดตั้ง เมื่อพ.ศ. 2533
ประวัติ.
วิทยาลัยศรีอีสาน (คณาสวัสดิ์อุทิศ) เป็นสถาบันอุดมศึกษาเอกชน ที่ได้รับอนุญาตจากทบวงมหาวิทยาลัย ตามพระราชบัญญัติสถาบันอุดมศึกษาเอกชน พ.ศ. 2522 ให้ก่อตั้งได้เมื่อวันที่ 23 กุมภาพันธ์ พ.ศ. 2522 โดยมีจิระศักดิ์ คณาสวัสดิ์ ชาวจังหวัดมหาสารคามเป็นผู้รับใบอนุญาตจัดตั้ง ปัญญา ปุยเปีย อดีตอาจารย์มหาวิทยาลัยศรีนครินทรวิโรฒ มหาสารคามและเป็นอธิการบดีคนแรก วิทยาลัยศรีอีสานเป็นสถาบันอุดมศึกษาเอกชนแห่งแรกของภาคอีสาน
ต่อมาในปี 2530 ได้มีการโอนกิจการไปยังมูลนิธิอภิธรรมมหาธาตุวิทยาลัย ภายหลังมีเกิดปัญหาในการบริหารจัดการทรัพย์สินขึ้น ทบวงมหาวิทยาลัยจึงมีคำสั่งที่ 19/2530 ลงวันที่ 9 กุมภาพันธ์ 2530 และคำสั่งที่ 20/2530 ลงวันที่ 11 กุมภาพันธ์ 2530 แต่งตั้งคณะกรรมการเข้าควบคุมวิทยาลัยคณาสวัสดิ์ ตามความในมาตรา 75 แห่งพระราชบัญญัติสถาบันอุดมศึกษาภาคเอกชน พ.ศ. 2522 และแต่งตั้ง ดร. กวี อิศรวรรณ ดำรงตำแหน่งอธิการบดีแทนนางนิตยา ศรีปัดถา อธิการบดีคนเดิมที่ต้องพ้นจากหน้าที่ตามความในมาตรานี้ จนในที่สุดจึงได้เพิกถอนใบอนุญาตจัดตั้ง ในปี 2533 เนื่องจากจัดการศึกษาเสื่อมลงจากมาตรฐานที่รับรองไว้ ไม่ปฏิบัติตามกฎหมายและฝ่าฝืนหลักเกณฑ์ของทบวงมหาวิทยาลัย ไม่งดรับนักศึกษาตามคำสั่งทบวงมหาวิทยาลัย และจัดให้ภิกษุสามเณรเข้าศึกษาซึ่งขัดต่อมติมหาเถรสมาคม
หลักสูตร.
วิทยาลัยศรีอีสาน เปิดทำการเรียนการสอนในระดับปริญญาตรี 5 คณะ ได้แก่
มหาวิทยาลัยนานาชาติศิรินสยาม

มหาวิทยาลัยนานาชาติศิรินสยาม เป็นสถาบันอุดมศึกษาเอกชนในจังหวัดเชียงใหม่ ตั้งอยู่ที่ ตำบลสบเตี๊ย อำเภอจอมทอง จังหวัดเชียงใหม่ จัดตั้งโดยบริษัท ภูมิปัญญา อินเตอร์เนชั่นแนล จำกัด ได้รับอนุญาตจากทบวงมหาวิทยาลัยให้จัดตั้งเมื่อวันที่ 10 กรกฎาคม พ.ศ. 2538 โดยมีนายธารินทร์ นิมมานเหมินท์ รัฐมนตรีว่าการกระทรวงการคลัง รักษาราชการแทนรัฐมนตรีว่าการทบวงมหาวิทยาลัยเป็นผู้อนุญาต 
มหาวิทยาลัยนานาชาติศิรินสยาม ยุติกิจการเมื่อปี พ.ศ. 2541 ปัจจุบันอยู่ระหว่างการชำระบัญชี
วิทยาลัยรามาอโยธยา

วิทยาลัยรามาอโยธยา เป็นสถาบันอุดมศึกษาเอกชนในจังหวัดพระนครศรีอยุธยา จัดตั้งตามพระราชบัญญัติสถาบันอุดมศึกษาเอกชน พ.ศ. 2522 โดยบริษัท มานู (ไทยแลนด์) จำกัด ได้รับอนุญาตจากทบวงมหาวิทยาลัยให้จัดตั้งเมื่อวันที่ 30 ธันวาคม พ.ศ. 2535 โดยมีนายสุเทพ อัตถากร รัฐมนตรีว่าการทบวงมหาวิทยาลัยเป็นผู้อนุญาต 
ต่อมาเมื่อ พ.ศ. 2540 ทบวงมหาวิทยาลัยได้มีคำสั่งเพิกถอนใบอนุญาตจัดตั้ง เนื่องด้วยผู้รับใบอนุญาตจัดตั้งมิได้ดำเนินการตามพระราชบัญญัติสถาบันอุดมศึกษาเอกชน พ.ศ. 2522 ทำให้วิทยาลัยรามาอโยธยา ถูกเพิกถอนใบอนุญาตและยุติกิจการตั้งแต่วันที่ 8 ตุลาคม พ.ศ. 2540
อ็อทโท กึนเชอ

อ็อทโท กึนเชอ  เป็นนายทหารระดับกลางในหน่วยวัฟเฟิน-เอ็สเอ็สของนาซีเยอรมนีในระหว่างสงครามโลกครั้งที่สอง. เขาเป็นสมาชิกในหน่วยกองพลเอ็สเอ็สไลพ์ชตันดาร์เทอ (SS Division Leibstandarte) ก่อนที่เขาจะมาเป็นนายทหารคนสนิทส่วนตัวของอดอล์ฟ ฮิตเลอร์ กึนเชอถูกจับเป็นเชลยศึกโดยทหารของกองทัพแดงในกรุงเบอร์ลินเมื่อวันที่ 2 พฤษภาคม ค.ศ. 1945 หลังจากถูกนำตัวไปขังในเรือนจำและค่ายกักกันแรงงานต่าง ๆ ในสหภาพโซเวียต เขาได้รับการปล่อยตัวจากเรือนจำที่เบาท์เซิน (Bautzen) เมื่อวันที่ 2 พฤษภาคม ค.ศ. 1956
กึนเชอเป็นหนึ่งในบุคคลที่อยู่ในฟือเรอร์บุงเคอร์ในช่วงวินาที่สุดท้ายของฮิตเลอร์และจักรวรรดิไรช์ที่สาม เขาได้รับมอบหมายครั้งสุดท้ายจากฮิตเลอร์ว่าเมื่อเขาและเอฟา เบราน์ ผู้เป็นภรรยาได้กระทำอัตวินิบาตกรรมไปแล้ว ให้ทำการเผาศพเสียมิให้เหลือร่องรอยเพื่อไม่ให้ทหารรัสเซียนำไปกระทำยำยีและแห่ประจาน หลังจากนั้นเขาได้แต่คอยยืนเฝ้าที่หน้าห้องของฮิตเลอร์ตลอดเวลาจนกระทั่งเสียงปืนได้ดังหนึ่งนัด เขาได้เข้าไปในห้องซึ่งได้พบเห็นศพฮิตเลอร์และเบราน์จึงได้ออกจากห้องเพื่อแจ้งไปยังทุกคนที่อยู่ในฟือเรอร์บุงเคอร์รับทราบ หลังจากนั้นก็ได้ทำการขนศพออกไปยังข้างนอกของบังเกอร์และทำการเผาศพตามคำสั่งเสีย หลังจากถูกจับกุมตัว เขาได้ถูกสอบสวนจากเจ้าหน้าที่ทหารจากโซเวียตในฐานะพยานสำคัญที่อยู่ในฟือเรอร์บุงเคอร์ในช่วงที่ฮิตเลอร์ฆ่าตัวตายและทำการเตรียมเอกสารรายงานเพื่อส่งรายงานไปยังโจเซฟ สตาลิน รายงานนี้ได้รับการเผยแพร่ในรูปแบบในหนังสือ เมื่อ ค.ศ. 2005 ในชื่อ "The Hitler Book: The Secret Dossier Prepared for Stalin from the Interrogations of Hitler's Personal Aides"
กุนเชอร์เสียชีวิตด้วยภาวะหัวใจล้มเหลวใน ค.ศ. 2003 ที่บ้านของเขาที่เมืองโลมาร์ รัฐนอร์ทไรน์-เว็สท์ฟาเลิน เขามีบุตรชายสามคน
ฌัก เอแบร์

ฌัก-เรอเน เอแบร์  เป็นนักหนังสือพิมพ์ชาวฝรั่งเศส เป็นผู้ก่อตั้งหนังสือพิมพ์ "ลาแปร์ดูว์แชน"  ซึ่งเป็นหนังสือพิมพ์ลัทธิหัวรุนแรงในช่วงการปฏิวัติฝรั่งเศส และทำให้เขาเป็นผู้นำของกลุ่มเอแบร์ (Hébertist)
ในวันที่ 17 กรกฎาคม ค.ศ. 1791 เขาเป็นหนึ่งในบุคคลที่ร่วมการชุมนุมที่ช็องเดอมาร์สในกรุงปารีสเพื่อร่วมลงนามเรียกร้องให้พระเจ้าหลุยส์ที่ 16 ลงจากบัลลังก์ และเกิดการสังหารหมู่ที่นำโดยกองทหารของลาฟาแย็ต หลังวันนั้น หนังสือพิมพ์ "ลาแปร์ดูว์แชน" ได้เขียนโจมตีลาฟาแย็ต, มีราโบ และบายี อย่างรุนแรง ต่อมาหลังแผนหลบหนีสู่วาแรนของพระเจ้าหลุยส์ล้มเหลว เอแบร์ก็เขียนโจมตีทั้งพระเจ้าหลุยส์และพระสันตะปาปาปิอุสที่ 6
ระหว่าง 31 พฤษภาคม-2 มิถุนายน ค.ศ. 1793 คณะผู้ประท้วงที่นำโดยเอแบร์ ได้เดินทางไปประท้วงด้านนอกของสภา เรียกร้องให้มีการกวาดล้างระบบการเมืองและระบบราชการแบบเดิม และเรียกร้องให้ลดราคาขนมปังลง ด้วยการสนับสนุนจากกองทัพ ก็ได้ส่งทหารเข้าจับกุม 31 ผู้นำของกลุ่มฌีรงแด็งซึ่งรวมถึงฌัก ปีแยร์ บรีโซ ภายหลังการจับกุมครั้งนี้ก็ทำให้สโมสรฌากอแบ็งเข้ามามีอำนาจควบคุมคณะกรรมาธิการความปลอดภัยส่วนรวมในวันที่ 10 มิถุนายน เป็นจุดเริ่มต้นการปกครองแบบเบ็ดเสร็จ ไม่กี่เดือนต่อมา เอแบร์ได้ต่อต้านแนวคิดเทวัสนิยมของรอแบ็สปีแยร์ เขาได้ทำการเคลื่อนไหวเพื่อขจัดอิทธิพลของคริสตจักรออกไปจากสังคม โดยต่อต้านกิจกรรมของศาสนาคริสต์ทุกรูปแบบ เอแบร์ได้เริ่มเขียนโจมตีรอแบ็สปีแยร์
หลังขัดแย้งกับรอแบ็สปีแยร์รวมถึงสมาชิกฌากอแบ็งหลายคน พวกฌากอแบ็งในรัฐบาลก็ได้สั่งทหารเข้าจับกุมผู้นำกลุ่มเอแบร์ทั้งหมดในคืนวันที่ 13 มีนาคม ค.ศ. 1794 ทั้งหมดถูกพิพากษาประหารชีวิต การประหารโดยกิโยตีนมีขึ้นในวันที่ 24 มีนาคม ค.ศ. 1794 เอแบร์เป็นลมหลายครั้งระหว่างเส้นทางไปยังแท่นประหาร
ไอ้หนุ่มหมัดเมา ภาคหมัดวานร

ไอ้หนุ่มหมัดเมา ภาคหมัดวานร (,#เปลี่ยนทาง) นำแสดงโดย หลิว เจียเหลียง, หวู จิ่ง, ชานนอน เหยา, ไฉ่ กวนชุน กำกับโดย หลิว เจียเหลียง ออกฉายเมื่อกลางปี ค.ศ. 2002
เนื้อเรื่อง.
อาจารย์เหวินเบียว แห่งสำนักคุ้มภัย เชนหยวน ได้มาเจอชายคนหนึ่งกำลังจะขโมยม้า ทั้งสองได้เกิดการปะทะกัน ในที่สุดชายคนนั้นก็สารภาพว่าตนเอง คือ ตำรวจชื่อฮังยี่หู แต่ที่ต้องมาขโมยม้าก็เพื่อจะนำไปจับคนร้าย หลังจากกลับมาที่สำนัก เหวินเบียวพบว่าน้องชายของเขา เหวินเบา ลักลอบค้ากัญชา เหวินเบียวสั่งให้น้องชายของเขาเข้ามอบตัว แต่ภรรยาของเหวินเบาได้คุกเข่าขอร้อง ด้วยความสงสาร เหวินเบียวจึงยอมทำเป็นไม่รู้ไม่เห็น โดยหารู้ไม่ว่าการลักลอบค้ากัญชาในครั้งนี้ เหวินเบาได้ร่วมมือกับหยูไห่หยาง หัวหน้าคุ้มภัยของสำนัก
จากเหตุการณ์ครั้งนั้นทำให้เหวินเบาและหยูไห่หยาง คิดที่จะกำจัดเหวินเบียว จีงได้วางแผนลอบทำร้ายเหวินเบียวจนได้รับบาดเจ็บสาหัส ทั้งสองคิดว่าเหวินเบียวเสียชีวิตแล้ว จึงนำไปโยนทิ้งในแม่น้ำ แต่ได้มีหญิงสาวชื่อเซ้าหมินมาพบเข้า จึงได้ช่วยชีวิตเขาไว้
ตระกูล เฉิน เป็นครอบครัวที่ร่ำรวย เฉินเจี่ยพยายามที่จะศึกษาวิทยายุทธ์ที่มีชื่อว่า หมัดวานร เฉินเจี่ยมีอาแท้ๆ คนหนึ่งชื่ออาเดะ ซึ่งมีอายุไล่เลี่ยกับเฉินเจี่ย ทั้งสองจึงสนิทกันเหมือนพี่น้อง วันหนึ่งทั้งสองคนได้ร่วมมือกันวางแผนโกหกพ่อของเฉินเจี่ย เพื่อหาทางไปเมืองหลวง เมื่อมาถึงเมืองหลวง เฉินเจี่ยได้พบกับเซ้าหมิน ซึ่งมีความเชี่ยวชาญในการใช้หมัดวานร ทั้งสองจึงพยายามสะกดรอยตาม เพื่อต้องการรู้ที่มาของหมัดวานร
ไดแอซิแพม

ไดแอซิแพม (Diazepam) หรือชื่อทางการค้าคือ แวเลียม (Valium) เป็นยาในกลุ่มเบ็นโซไดอาเซพีน มีฤทธิส่งผลให้สงบจิตใจลง ใช้ในการรักษาโรควิตกกังวล, โรคสั่นเพ้อเหตุขาดสุรา, โรคสั่นเพ้อเหตุขาดเบ็นโซไดอาเซพีน, อาการกล้ามเนื้อกระตุก, อาการชัก, โรคนอนไม่หลับ และกลุ่มอาการขาอยู่ไม่สุข การใช้ยาชนิดนี้อย่างต่อเนื่องอาจส่งผลให้เกิดอาการหลง ๆ ลืม ๆ สามารถรับยานี้ได้โดยวิธีรับประทาน, สอดใส่เข้าสู่ไส้ตรง, ฉีดเข้ากล้ามเนื้อ หรือฉีดเข้าสู่หลอดเลือดดำ หากใช้วิธีฉีดเข้าหลอดเลือดจะออกฤทธิ์ใน 1 ถึง 5 นาที หากใช้วิธีรับประทาน จะออกฤทธิ์ภายใน 40 นาที
อาการข้างเคียงทั่วไปของการใช้ยาไดแอซิแพมได้แก่ ง่วงนอน, มองไม่ชัด ส่วนอาการข้างเคียงระดับรุนแรงซึ่งมีโอกาสเกิดขึ้นได้ยากนั้น ได้แก่ การฆ่าตัวตาย, หายใจลำบาก หากผู้ป่วยโรคลมชักใช้ยานี้บ่อยเกินไปจะเพิ่มความเสี่ยงจากอาการชัก การใช้ยานี้ในระยะยาวอาจก่อให้เกิดภาวะดื้อยาและเกิดอาการเสพติดยา การเลิกยาในทันทีเป็นอันตรายอย่างมากในผู้ป่วยที่ใช้ยาระยะยาว โดยจะส่งผลให้เกิดปัญหาด้านการรู้คิดไปเป็นเวลากว่าครึ่งปี
ไดแอซิแพมเป็นหนึ่งในยาที่ถูกสั่งจ่ายมากที่สุดตั้งแต่เริ่มการจ่ายในปี ค.ศ. 1963 โดยเป็นยาที่ขายดีที่สุดในสหรัฐอเมริการะหว่างปี ค.ศ. 1968 ถึง 1982 โดยในปี ค.ศ. 1978 เพียงปีเดียวสามารถขายได้กว่าสองพันล้านเม็ด ยานี้ยังได้รับการขึ้นทะเบียนเป็นยาหลักขององค์การอนามัยโลก ยานี้ไม่เหมาะสมต่อสตรีมีครรภ์และสตรีให้นมบุตร
เจ้าชายช็องว็อน

เจ้าชายช็องว็อน (ฮันจา: 定遠君, ฮันกึล: 정원군) หรือในภายหลังการสิ้นพระชนม์ ทรงได้รับการสถาปนาพระอิสริยยศและพระบรมราชอิสริยยศเป็น แทว็อนกุนช็องว็อน (ฮันจา: 定遠大院君, ฮันกึล: 정원대원군) และ พระเจ้าว็อนจงแห่งโชซ็อน (ฮันจา: 元宗, ฮันกึล: 원종) ตามลำดับ 
พระประวัติ.
เจ้าชายช็องว็อนประสูติเมื่อวันที่ 2 สิงหาคม ค.ศ. 1580 ที่ พระราชวังคย็องบก มีพระนามเดิมว่า ลีบู เป็นพระราชโอรสใน พระเจ้าซ็อนโจ พระราชาลำดับที่ 14 ที่ประสูติแต่ พระสนมอินบิน จากตระกูลคิมแห่งซูวอน พระสนมองค์โปรด
ใน ค.ศ. 1604 เจ้าชายช็องว็อนได้รับการเลื่อนพระอิสริยยศเนื่องจากพระองค์ได้พาพระเจ้าซ็อนโจพระราชบิดาหนีภัยสงครามระหว่างสงครามรุกรานเกาหลีของญี่ปุ่น
สิ้นพระชนม์.
เจ้าชายช็องว็อนสิ้นพระชนม์เมื่อวันที่ 29 ธันวาคม ค.ศ. 1619 หรือ 4 ปีก่อนที่องค์ชายนึงยางผู้เป็นพระโอรสจะขึ้นสืบราชบัลลังก์เป็น พระเจ้าอินโจ ขณะมีพระชนมายุเพียง 39 พรรษา
มิดาโซแลม

มิดาโซแลม (Midazolam) หรือชื่อทางการค้าคือ เวอร์เซด (Versed) เป็นยาในกลุ่มเบ็นโซไดอาเซพีนออกฤทธิผ่านกรดแกมมาอะมิโนบิวทีริก ใช้สำหรับทำให้สลบ, ใช้เป็นยาระงับประสาท, รักษาอาการนอนไม่หลับ และรักษาภาวะกายใจไม่สงบ ผู้คนมักใช้ยานี้เป็นยานอนหลับและลดความวิตกกังวล การใช้ยานี้ส่งผลให้ความสามารถในการจำแย่ลง ยานี้ยังเป็นประโยชน์อย่างมากในการระงับอาการชัก สามารถรับยานี้ได้โดยวิธีรับประทาน, ฉีดเข้ากล้ามเนื้อ, ฉีดเข้าหลอดเลือดดำ, สูดดม หรือรับเป็นสายละลายผ่านท่อน้ำเกลือ หากใช้วิธีฉีดเข้าหลอดเลือดจะออกฤทธิภายในห้านาที หากเป็นการฉีดเข้ากล้ามเนื้อจะออกฤทธิในสิบห้านาที และจะออกฤทธิเป็นเวลาหนึ่งถึงหกชั่วโมง
ผลข้างเคียงจากการใช้ยามิดาโซแลม ได้แก่ หายใจลำบาก, ความดันโลหิตต่ำ และง่วงนอน หากใช้ยานี้ในระยะยาวอาจเกิดภาวะดื้อยาและการเสพติด สตรีมีครรภ์ควรงดใช้ยานี้ สตรีให้นมบุตรสามารถใช้ได้ในปริมาณจำกัด มีดาโซแลมเป็นยาที่ถูกขึ้นทะเบียนเป็นยาหลักขององค์การอนามัยโลก
ยูจีน เซอร์นัน

ยูจีน แอนดรูว์ "จีน" เซอร์นัน (14 มีนาคม พ.ศ. 2477 – 16 มกราคม พ.ศ. 2560) เป็นนักบินอวกาศชาวอเมริกัน ผู้ซึ่งเป็นบุคคลลำดับที่ 11 และสุดท้ายที่เดินบนดวงจันทร์ เขาเดินทางไปอวกาศทั้งหมดสามครั้ง ได้แก่ ไปกับยานเจอมินี 9A ในเดือนมิถุนายน พ.ศ. 2509 ยานอะพอลโล 10 ในเดือนพฤษภาคม พ.ศ. 2512 และยานอะพอลโล 17 ในเดือนธันวาคม พ.ศ. 2515
เซอร์นันถึงแก่กรรมในโรงพยาบาลเมืองฮิวสตัน วันที่ 16 มกราคม พ.ศ. 2560 อายุ 82 ปี
มะเขือขื่น

มะเขือขื่น ชื่อวิทยาศาสตร์: "Solanum xanthocarpum" เป็นพืชพื้นเมืองในเอเชีย เป็นพืชสมุนไพรในอินเดีย มีขนและหนามปกคลุมตามลำต้น ใบเดี่ยว ผิวใบทั้งสองด้านมีหนามและขนรูปดาว ดอกเดี่ยวหรือดอกช่อ ออกตามซอกใบ กลีบดอกสีม่วง กลีบยับย่น เกสรตัวผู้มีอับเรณูสีเหลือง ผลแบบเบอร์รี แก่เต็มที่สีเหลือง ชาวขมุใช้ผลใส่แกงหรือเป็นผักจิ้ม ในลาวนำมาเจาะเอาแกนและไส้ออก หั่นเป็นชิ้นเล็กๆ แช่น้ำปูนใส นำไปยำกับหมูสับ ใส่ใบขิงซอยชาวเผ่านิลกิริสใช้ผลรักษาฝีที่นิ้ว ในเนปาลใช้รากเป็นยาต้ม รักษาอาการไอ หอบหืด เจ็บหน้าอก
เทราเดิล ยุงเงอ

แกร์เทราท์ "เทราเดิล" ยุงเงอ  นามสกุลเดิม ฮุมพส์ (16 มีนาคม ค.ศ. 1920 – 10 กุมภาพันธ์ ค.ศ. 2002) ทำงานเป็นเลขานุการส่วนตัวคนสุดท้ายของอดอล์ฟ ฮิตเลอร์ ตั้งแต่เดือนธันวาคม ค.ศ. 1942 ถึงเดือนเมษายน ค.ศ. 1945 หลังจากได้พิมพ์พินัยกรรมให้แก่ฮิตเลอร์แล้ว เธอยังคงอยู่ในฟือเรอร์บุงเคอร์ใจกลางกรุงเบอร์ลินจนกระทั่งฮิตเลอร์ถึงแก่อสัญกรรม หลังจากนั้นเธอก็ถูกจับกุมและจำคุกในเดือนมิถุนายน ค.ศ. 1945 และถูกเจ้าหน้าที่ทหารฝ่ายอเมริกันและฝ่ายโซเวียตสอบปากคำ ต่อมาในเยอรมนีตะวันตกหลังสงคราม เธอยังคงทำงานเป็นเลขานุการต่อไปจนกระทั่งเกษียณ ในวัยชรา ยุงเงอตัดสินใจที่จะเผยแพร่บันทึกความทรงจำของเธอ โดยอ้างว่าเธอทำงานให้กับฮิตเลอร์และนาซีเยอรมนีโดยที่ไม่ได้รับรู้ถึงความโหดร้ายจากนาซีในช่วงสงครามเลย แต่ก็โทษตัวเองที่ไม่มีโอกาสได้ตรวจสอบรายงานเกี่ยวกับพวกเขา เรื่องราวของเธอได้รับการดัดแปลงเป็นบทโทรทัศน์หรือภาพยนตร์หลายครั้ง โดยเฉพาะภาพยนตร์เรื่อง "ปิดตำนานบุรุษล้างโลก" ใน ค.ศ. 2004
แอ็นสท์ กึนเทอร์ เช็งค์

แอ็นสท์ กึนเทอร์ เช็งค์ (3 ตุลาคม ค.ศ. 1904 – 21 ธันวาคม ค.ศ. 1998) เป็นแพทย์ชาวเยอรมันและเป็นสมาชิกของหน่วยเอ็สเอ็ส (ชุทซ์ชตัฟเฟิล) เนื่องจากเขามีโอกาสได้พบอดอล์ฟ ฮิตเลอร์ เป็นครั้งสุดท้ายในช่วงท้ายของสงครามโลกครั้งที่สอง บันทึกความทรงจำของเขาจึงได้รับการพิสูจน์ว่ามีคุณค่าต่อทางประวัติศาสตร์ การบรรยายเหตุการณ์ในสมัยนั้นของเช็งค์มีความโดดเด่นในงานเขียนของโยอาคิม เฟ็สท์ (Joachim Fest) และเจมส์ เพรสตัน โอดอนเนลล์ (James Preston O'Donnell) ที่ว่าด้วยการสิ้นสุดของชีวิตฮิตเลอร์ และถูกรวมอยู่ในภาพยนตร์เรื่อง "ปิดตำนานบุรุษล้างโลก"
สโมสรฟุตบอลเมืองเลย ยูไนเต็ด

สโมสรฟุตบอลเมืองเลย ยูไนเต็ด  เป็นสโมสรฟุตบอลอาชีพในประเทศไทย ตั้งอยู่ที่ตำบลเมือง อำเภอเมืองเลย จังหวัดเลย ปัจจุบันลงแข่งขันในระดับไทยลีก 3
โดยสโมสรก่อตั้งขึ้นในปี พ.ศ. 2555 ภายใต้ชื่อว่า "สโมสรฟุตบอลเทศบาลเมืองวังสะพุง" และเคยสร้างผลงานการเลื่อนชั้น 3 ปีติดต่อกัน ได้แก่ การคว้ารองแชมป์ฟุตบอลชิงถ้วยพระราชทานประเภท ง. ประจำปี 2557 ก่อนจะได้อันดับ 3 ในการแข่งขันฟุตบอลชิงถ้วยพระราชทานประเภท ค. ประจำปี 2558 และได้แชมป์ ไทยลีก อเมเจอร์ ทัวร์นาเมนต์ โซนภาคตะวันออกเฉียงเหนือ ในฤดูกาล 2559 จนได้เข้ามาแข่งขันในระดับไทยลีก 4 โดยในปัจจุบันสโมสรเปลี่ยนชื่อเป็น เมืองเลย ยูไนเต็ด ตั้งแต่ปี พ.ศ. 2559
ประวัติ.
สโมสรฟุตบอลเทศบาลเมืองวังสะพุง ส่งทีมเข้าร่วมการแข่งขันในรายการของสมาคมฟุตบอลแห่งประเทศไทยเป็นครั้งแรกในฟุตบอลชิงถ้วยพระราชทานประเภท ง. ประจำปี 2557 ต่อมาในปี 2559 สโมสรได้เปลี่ยนชื่อจาก สโมสรฟุตบอลเทศบาลเมืองวังสะพุง เป็น เมืองเลย ยูไนเต็ด
อัตลักษณ์สโมสร.
เมืองเลย ยูไนเต็ด มีฉายาว่า นักรบเซไล โดยคำว่า เซไล เป็นชื่อเมืองเก่าแก่ในอาณาจักรสุโขทัย ยุคของพระมหาธรรมราชาที่ 1 หรือ พระยาลิไท โดยเมืองเซไลก่อตั้งขึ้นโดยชาวโยนกที่อพยพมาจากแคว้นโยนกที่ล่มสลาย ต่อมาได้มีการสันนิษฐานว่าเมืองเซไลในอดีต ปัจจุบันคือบริเวณอำเภอวังสะพุง จังหวัดเลย และเนื่องจากสโมสรมีที่ตั้งอยู่ที่อำเภอวังสะพุง ฉายานักรบเซไล จึงสื่อถึงที่มาและรากเหง้าของชาววังสะพุงที่มาจากชาวเซไล
ส่วนโลโก้ของสโมสรได้มีการออกแบบเป็นรูปนักรบแห่งเมืองเซไลอยู่บนพื้นหลังสีเขียว ด้านบนเป็นรูปพระธาตุศรีสองรัก ซึ่งตามประวัติศาสตร์เป็นสถานที่ที่ร่วมมือกันสร้างระหว่างสมเด็จพระไชยเชษฐาธิราชแห่งอาณาจักรล้านช้าง และสมเด็จพระมหาจักรพรรดิแห่งอาณาจักรอยุธยา เพื่อแสดงถึงความร่วมมือร่วมใจกัน โดยพระธาตุศรีสองรักเป็นสถานที่ศักดิ์สิทธิ์ซึ่งเป็นที่เคารพสักการะเพื่อความเป็นสิริมงคลของชาวจังหวัดเลย
เลข ค.ศ. 2016 บนโลโก้สโมสรหมายถึง ปีที่สโมสรเปลี่ยนชื่อจาก สโมสรฟุตบอลเทศบาลเมืองวังสะพุง เป็น เมืองเลย ยูไนเต็ด
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
ผู้เล่นที่ถูกยืมตัว.
<templatestyles src="Template:Football squad player/styles.css" />
 "ณ วันที่ 28 มกราคม พ.ศ. 2568"
ไฮนทซ์ ลิงเงอ

ไฮนทซ์ ลิงเงอ (23 มีนาคม ค.ศ. 1913 — 9 มีนาคม ค.ศ. 1980) เป็นพันโทในหน่วยเอ็สเอ็ส (ชุทซ์ชทัฟเฟิล) ซึ่งทำหน้าที่เป็นพนักงานขับรถให้แก่ฟือเรอร์อดอล์ฟ ฮิตเลอร์ ลิงเงอเป็นหนึ่งในบุคคลที่อยู่ในฟือเรอร์บุงเคอร์เมื่อวันที่ 30 เมษายน ค.ศ. 1945 ในช่วงที่ฮิตเลอร์กระทำอัตวินิบาตกรรม
สโมสรฟุตบอลบ้านค่าย ยูไนเต็ด

สโมสรฟุตบอลบ้านค่าย ยูไนเต็ด  เป็นสโมสรฟุตบอลอาชีพในประเทศไทย ตั้งอยู่ที่ ตำบลบางบุตร อำเภอบ้านค่าย จังหวัดระยอง ปัจจุบันลงแข่งขันในระดับไทยลีก 3 โซนภาคตะวันออก
โดยสโมสรสร้างผลงานคว้าแชมป์ไทยลีก อเมเจอร์ ทัวร์นาเมนต์ (ภาคตะวันออก) ได้ในฤดูกาล 2559 ทำให้ได้เลื่อนชั้นขึ้นมาแข่งขันในระบบฟุตบอลลีกอาชีพเป็นครั้งแรกในฤดูกาล 2560 และใช้สนามกีฬาโรงเรียนอนุบาลนานาชาติตากสินบ้านค่าย หรือ หวายกรอง สเตเดี้ยม เป็นสนามเหย้า
ประวัติ.
สโมสรฟุตบอลบ้านค่าย ยูไนเต็ด ก่อตั้งขึ้นในปี พ.ศ. 2555 และได้สิทธิลงแข่งขันฟุตบอลในรายการของสมาคมฟุตบอลแห่งประเทศไทยเป็นครั้งแรก จากการรับช่วงสิทธิในการลงแข่งขันมาจาก "สโมสรฟุตบอลโรงเรียนบ้านทุ่งเค็ด" ซึ่งลงแข่งขันในระดับฟุตบอลชิงถ้วยพระราชทานประเภท ข. 
ฟุตบอลถ้วยพระราชทาน ประเภท ข..
สโมสรส่งทีมเข้าร่วมการแข่งขันเป็นครั้งแรก ในรายการฟุตบอลชิงถ้วยพระราชทานประเภท ข. ประจำปี 2554 (เริ่มทำการแข่งขันในช่วงต้นปี พ.ศ. 2555)
โดยสโมสรลงแข่งขันเป็นนัดแรกเมื่อวันที่ 9 มกราคม พ.ศ. 2555 ในการแข่งขันฟุตบอลชิงถ้วยพระราชทาน ข. ประจำปี 2554 ที่สนามกีฬากลางจังหวัดระยอง โดยลงแข่งขันกับ สมาคมกีฬาจังหวัดระยอง และชนะด้วยผล 3–0 ซึ่งการแข่งขันนัดดังกล่าวทำให้ "วิธาน ขจรกฤดิกุล" ได้รับการบันทึกว่าเป็นนักฟุตบอลคนแรกของสโมสรที่ทำประตูได้ในการแข่งขันอย่างเป็นทางการ 
โดยในปีแรกที่ลงแข่งขัน สโมสรสามารถผ่านเข้าไปถึงรอบรองชนะเลิศ ก่อนจะแพ้ให้กับกรุงธนบุรี เอฟซี ตกรอบไปในที่สุด
ในการแข่งขันฟุตบอลชิงถ้วยพระราชทานประเภท ข. ประจำปี 2555 สโมสรทำผลงานในปีดังกล่าวได้ตกลงไป และผ่านเข้าไปถึงเพียงแค่รอบ 16 ทีมสุดท้ายก่อนจะตกรอบ
ต่อมาในการแข่งขันฟุตบอลชิงถ้วยพระราชทานประเภท ข. ประจำปี 2556 สโมสรกลับมาทำผลงานได้ดีและสามารถผ่านเข้าไปถึงรอบรองชนะเลิศได้อีกครั้ง โดยในรอบรองชนะเลิศที่พบกับสโมสรฟุตบอลมหาวิทยาลัยราชพฤกษ์ หลังจากเสมอกันในเวลาปกติ 2–2 และต้องหาทีมเข้าไปชิงชนะเลิศด้วยการดวลจุดโทษ ปรากฏว่าสโมสรบ้านค่าย ยูไนเต็ด ต้องพ่ายแพ้ในการดวลจุดโทษและพลาดโอกาสในเลื่อนชั้นขึ้นไปเล่นในลีกอาชีพอีกครั้งอย่างน่าเสียดาย
ปี พ.ศ. 2557 สโมสรฟุตบอลบ้านค่าย ยูไนเต็ด เข้าถึงรอบ 16 ทีมสุดท้าย ก่อนจะแพ้ให้กับสโมสรฟุตบอลกรมสวัสดิการทหารบก ที่ได้แชมป์ไปในที่สุด และในปี พ.ศ. 2558 สโมสรทำผลงานได้อย่างน่าผิดหวังเมื่อตกรอบแบ่งกลุ่มเป็นครั้งแรกนับตั้งแต่ส่งทีมลงแข่งขันในระดับถ้วย ข.
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
 "ณ วันที่ 27 มกราคม 2568"